RTCG - Radio Televizija Crne Gore - Nacionalni javni servis :: Svijet :: Lideri EU odlučuju o budžetu za narednih sedam godina\n20. 02. 2020. 20:43 >> 20:54 0\nEvropski lideri okupili su se u Briselu kako bi pokušali da nađu kompromis o zajedničkom budžetu Evropske unije, koji obuhvata sedmogodišnji period. Očekuje se da će današnji samit biti dug i težak, budući da su razlike između zemalja članica duboke. Sedmogodišnji finansijski okvir projektovan je na oko hiljadu milijardi eura.\nKako postići višegodišnji finansijski okvir, uz zadovoljenje očekivanja svih zemalja članica? Predsjednik Savjeta Šarl Mišel koji je okupio evropske lidere kazao je da je svjestan da je ovo pitanje među najtežima sa kojima se Evropa trenutno suočava, ali i da ne gubi nadu u dogovor.\n"Postoji mnogo različitih interesa, zabrinutosti. Svi su oni legitimni, ali ubijeđen sam da ćemo postići napredak u narednih nekoliko sati ili dana. Mnogo posla je urađeno kako bismo približili stavove. Posljednji koraci kako bi se postigao kompromis su najteži. Sve je na stolu", kazao je Mišel.\nSituaciju oko usvanjanja Budžeta dodatno komplikuje Bregzit, jer Brisel više ne može računati na doprinos Londona, koji bi tokom sedmogodišnjeg perioda bio između 60 i 75 milijadi eura. Ujedinjeno Kraljevstvo, nakon Njemačke najviše je izdvajalo za budžet EU, tako da će sada Berlin povući najveći finansijski teret.\n"Velike razlike moraju da se prevaziđu. Iz Njemačke perspektive nijesmo srećni ternutnim statusom u pregovorima, jer mislimo da nije postignut pravi balans", navle je njemačka kancelarka Angela Merkel.\nPredsjendikca EK Ursula fon der Lajen ocjenjuje da je važno da novu budžet bude prije svega moderan i usmjeren ka digitalizacij i eklogiji.\n"Važno je da budžet bude orjentisan ka našim najvažnijim prioritetima, kao što su Evropski zeleni sporazum, i da Evropa bude spremna za digitalno doba. Za nas je važno da najmanje 25 odsto bužeta bude preusmjereno na projekte koji su u okviru Evrposkog zelenog sporazuma", kazala je ona.\nLideri nijesu saglasni ni oko toga kako raspodijeliti novac, jer je 60 odsto budžeta usmjereno na poljoprivredu i kohezionu politiku.\n"Borimo se da imamo zajedničku poljoprivrednu politiku, koja bi nam omogućila da hranimo Evrpoljane. Naši farmeri nas hrane, i to je politika koju treba da poboljšamo, jer ne možemo da govorimo o klimatskoj politici biodiverziteta ukoliko ne reformišemo poljoprivredu" isztakao je predsjednik Francuske Emanuel Makron.\nŠto se tiče 15-ak zemalja na istoku i jugu, uključujući i Španiju, Poljsku i Grčku, koje su velike korisnice kohezionih fondova, one očekuju da praksa izdvajanja bogatijih zemalja za pomoć manje razvijenim ostane na istom nivou. Zemlje članice imaju i različite predloge koliko novca treba da uplacuju u zajedničku kasu. Komisija je preporučila izdvajanje od 1,11 procenata BDP-a, dok se one zemlje koje najviše odvajaju za zajednički budžet, kao što su Njemačka, Danska, Holandija i Švedska, zalažu se da nacionalni doprinosi EU ne budu veći od jedan odsto BDP. Predsjednik Mišel izašao je sa srednjim predlogom - 1,074 odsto, a bitka oko decimala je važna jer 0,01 odsto budžeta, predstavlja više od 10 milijadri eura.


Tanjug 24. maja 2022. 13:00\nBEOGRAD – Pod sloganom „Inovacije pred vašim očima“, u Beogradu je danas otvoren 64. Međunarodni sajam tehnike i tehničkih dostignuća koji će trajati do 27. maja.\nSajam je u Hali 1 Beogradskog sajma otvorila ministarka trgovine, turizma i telekomunikacija Tatjana Matić, koja je rekla da tehnologije i inovacije prestavljaju poluge za prevazilaženje svake krize i napredak čelokupnog čovečanstva.\nIstakla je da su nam u vremenu kada se suočavamo sa najvećim globalnim izazovima, krizama nova tehnološka rešenja potrebnija nego ikada.\n„Zbog toga je veoma važno da se ova manifestacija održi kako bi pružila mogućnost da razmenom ideja dođemo do novih perspektiva i rešenja“, rekla je Matić.\nPodsetila je da je ovo jedna od najstarijih manifestacija koju Beogradski sajam organizuje.\n„Veoma nam je drago što je sajam još jednom otvorio vrata vodećoj, pre svega regionalno razvojno-tehnološkoj manifestaciji“, rekla je Matić i dodala da je sajam ugostio mnogobrojne domaće i strane firme.\nNavela je da je četvrta industrijska revolucija unela velike promene na polju digitalizacije, doprinela razvoju veštačke inteligencije, promenila način poslovanja, ubrzala naučna i tehničko-tehnološka dostignuća.\n„Danas kada slavimo inovacije koje nam je ova grana donela neophodno je da pre svega ulažemo u obrazovanje mladih ljudi na ovom polju, ali i u infrastrukturu zarad efikasnijeg poslovanja i bolje budućnosti svih nas“, istakla je Matić.\nU tom kontekstu, navela je da je jedan od osnovnih prioriteta Ministarstva trgovine, turizma i telekomunikacija pre svega digitalizacija i dodala da digitalni jaz između urbanih i ruralnih područja predstavlja jedan od vodećih izazova sa kojima se to ministarstvo suočava.\nShodno tome, navela je da je ključni program koji sprovodi resorno ministarstvo izgradnja širokopojasne mreže u ruralnim područjima.\n„Do sada smo obezbedili sredstva za približno 1.000 ruralnih naselja sa preko 150.000 domaćinstava koja će dobiti mogućnost brzom pristupu internetu, dok će oko 900 školskih objekata u najruralnijim sredinama dobiti besplatan optički pristup internetu“, rekla je Matić i dodala da je vrednost te investicije nešto preko 150 miliona evra.\nKao još jedan kapitalni projekat koji sprovodi resorno ministarstvo navela je projekat „Povezane škole“ koji, kaže, za cilj ima potpunu digitalizaciju obrazovnog sistema zarad pre svega podizanja digitalne kompetetnosti i pismenosti konkurentnih mladih generacija u digitalnom dobu.\nDodala je da je kao čvrst oslonac svim tim procesima resorno ministarstvo prošle godine usvojilo Strategiju razvoja informacionog društva i informacione bezbednosti.\n„Time smo učvrstili strateški okvir za unapređenje digitalnih znanja i veština građana, digitalizaciju usluga, poslovanja u javnom i privatnom sektoru, kao i unapređenje informacione bezbednosti građana, javne uprave i privrede“, rekla je Matić.\nU toku četiri sajamska dana očekuje se učešće oko 500 direktnih i indirektnih izlagača, proizvodnih i projektantskih kompanija, naučno-istraživačkih i obrazovnih institucija i inovativnih pojedinaca iz tridesetak zemalja sveta.\nIzlagači će predstaviti najnovija tehničko-tehnološka postignuća, prvenstveno u domenu industrijskih tehnologija, digitalizacije proizvodnih procesa i Industrije 4.0.\nG7 pokreće infrastrukturno partnerstvo da bi potisnula Kinu\nTatjana Matić: Prijava za vaučere od 15.000 dinara počinje sutra u…\nNajveće zarade u Beogradu, najmanje u Bojniku\nMomirovic: Brza saobracajnica Šabac-LO do septembra 2024.\nLabovic: Vauceri pomazu domacem turizmu, mogu pokriti i 7dana\nFotografije forumaša i forumašica X\nDa li ste znali da... (dopuni recenicu)\nIzmeni jedno slovo u petoslovnoj reči\nZavršen put od Donjih Nedeljica do Grnčara, grade se putevi\nMinistarstvo pozvalo ugostitelje da se jave za vaucere\nPošta Srbije počela da izdaje turističke vaucere od 15.000…\nSituacija na aerodromu „Nikola Tesla“ posle…\nSituacija na BG aerodromu posle nevremena potpuno normalizov\n14:26: Završen put od Donjih Nedeljica do Grnčara, grade se putevi\n14:06: Pokrenuta istraga o smrti 21 tinejdžera u JAR, isključen stampedo\n14:04: Dritan Abazović: Energetska kriza moguća i u Crnoj Gori\n13:56: Počelo polaganje prijemnih ispita za fakultete, ima 4.500 više kandidata nego mesta


Upozoravamo mandatara - Skupština nije otirač - Dosta je bilo\nPredsednica Skupštine Srbije Maja Gojković izjavila je u petak, gostujući na tv Pink, da će nova vlada biti formirana ove nedelje “ukoliko ne bude nekih velikih događaja kojima će naša država morati da se bavi pre izbora vlade”. Međutim, još nije zakazana sednica Skupštine na kojoj bi bila izglasana nova vlada iako Poslovnik određuje da je rok za zakazivanje sedam dana unapred.\nPodsećamo i predsednicu Skupštine i mandatara da se sednice Skupštine ne mogu zakazivati na konferencijama za novinare i prilikom televizijskih gostovanja. Po Poslovniku, sednice Skupštine moraju da se zakazuju sedam dana unapred i drugačije postupanje degradira najviše predstavničko telo građana u državi. Mandatar, koji mimo Ustava i zakona, najavljuje sednice Skupštine, iako ima ovlašćenje samo da predloži, a ne da zakazuje sednice, podjednako kao i predsednica Skupštine, koja ih zakazuje preko tv Pink, pretvaraju Skupštinu u neugledan otirač preko koga gazi autokrata.\nVladajuća većina zloupotrebljava svoju poziciju da bi državu svela na objekat u rukama mandatara. Tome služi stalno kršenje Poslovnika, zakazivanje sednica bez unapred dostavljenog dnevnog reda ili relevantnih informacija na osnovu kojih se odlučuje. Podsećamo da je i prva sednica (3. juna) u novom skupštinskom sazivu zakazana kao da je u pitanju vanredno stanje, u roku kraćem od 24 sata i tako što su zaduvani poštari u popodnevnim satima raznosili telegrame sa pozivima. Ovakvo degradiranje Skupštine traje suviše dugo i očigledna je namera Aleksandra Vučića da se to nastavi, a cilj je onemogućavanje bilo kakve kontrole njegove vlasti.\nUpozoravamo i predesednicu Skupštine da ne dozvoli maltretiranje Skupštine i poslanika 15-satnim izlaganjima mandatara. Podsećamo predsednicu Skupštine da je kompletno vreme predviđeno za raspravu o ekspozeu ograničeno na pet sati, tako da izglanje ne bi smelo da traje duže od pola sata, najviše sat vremena.\nJavno postavljamo pitanje predsednici Skupštine: koji je to važniji posao od formiranja vlade kojim bi država trebalo da se bavi? Vlada funkcioniše u tehničkom mandatu već duže od pet meseci, a od konstituisanja Skupštine prošlo je više od dva meseca. Taktiziranje mandatara, koji svake dve nedelje pomera rokove za sastavljanje vlade i izgovara se na spoljne pritiske i “velike događaje”, ukazuje da je jedini cilj da se sve institucije uruše, da građani pomisle da sve zavisi samo od jednog čoveka koji navodno jedini nešto radi, a svrha je priprema za predsedničke izbore koji su mandataru važniji od svega.\nPokret još jednom upozorava mandatara da se ne poigrava Skupštinom, da počne da poštuje zakone i da na vreme predloži novi sastav vlade i njen koncizan plan rada. Zahtevamo da se sednica Skupštine zakaže sedam dana unapred, u skladu sa Poslovnikom Skupštine, i da se i poslanicima i javnosti dostavi tekst ekspozea o kome će se raspravljati.\nPonižavanje Skupštine po hitnom postupku\n7. avgusta 2016. u 14:40\n7. avgusta 2016. u 15:22\n7. avgusta 2016. u 15:39\n7. avgusta 2016. u 16:09\n7. avgusta 2016. u 16:36\n7. avgusta 2016. u 16:18\n7. avgusta 2016. u 16:30\n7. avgusta 2016. u 19:16\n7. avgusta 2016. u 17:24\n7. avgusta 2016. u 23:36\n7. avgusta 2016. u 16:58\n7. avgusta 2016. u 17:10\n7. avgusta 2016. u 19:15\n7. avgusta 2016. u 19:53\n7. avgusta 2016. u 17:23\n7. avgusta 2016. u 19:20\n8. avgusta 2016. u 08:17\n8. avgusta 2016. u 08:42\n8. avgusta 2016. u 18:22\n7. avgusta 2016. u 23:56\nMalo je nevešto ili preuranjeno sa ovim tekstom. poslovnikom je predviđeno da se sednice zakazuju sedam dana unapred. A može o na kraći rok stim što je predsednik skušštine dužan da obrazloži taj kraći rok. To jedina sankcija za zakazivanje sedice na kraći rok. da predsednik skupštine obrazloži zašto je sednica zakazana za kraće vreme a ne najmanje sedam dana unapred.\nIzjave zvaničnika kada će šta uraditi nisu pravno relevantne.\nČak i da opozicija, vas petnaestak budete protiv, pri odlučivanju nemate nikakve šanse da bilo šta promenite.\n8. avgusta 2016. u 07:51\nSjaj i beda poslaničkog imuniteta


Vlada TK: Realizovana polovina aktivnosti iz Reformske agende - Srebrenik.NETwork\nSrebrenik.NET / Vijesti / Vlada TK: Realizovana polovina aktivnosti iz Reformske agende\nVlada TK: Realizovana polovina aktivnosti iz Reformske agende\nPiše: Srebrenik.NETwork u Vijesti 18.07.2017 2 Views\nVlada Tuzlanskog kantona usvojila je Izvještaj o napretku po pitanju realizacije reformske agende za BiH za izvještajni period april-jun 2017. godine. U drugom kvartalu 2017. godine ostvaren je pomak u realizaciji značajnog broja aktivnosti, pri čemu je završeno 8 aktivnosti.\nOd ukupnog broja aktivnosti iz Akcionog plana (71), do sada je Vlada Tuzlanskog kantona radila na realizaciji 63 aktivnosti, što čini oko 89% od ukupno planiranih.\nPosmatrajući ostale nivoe vlasti u BiH, na nivou institucija Bosne i Hercegovine realizovano je 18 mjera što predstavlja 53% od ukupno planirane 34 mjere, dok se 7 mjera prati kontinuirano.\nVlada Federacije Bosne i Hercegovine ima usvojene 22 mjere što predstavlja 36% od ukupno planiranih, dok Vlada Republike Srpske ima usvojene 43 mjere što predstavlja 55% od ukupno planiranih 78 mjera.


Finansijski direktor “Reumala” Mirsad Agović imenovan za ministra finansija u Goraždu\n5. Jula 2019.\tAktuelno, Fojnica\nNovi ministar finansija BPK Goražde je Mirsad Agović, kandidat Nezavisne bosanskohercegovačke liste (NBL).\nOn će na ovoj poziciji zamijeniti Šemsu Muslića koji je prije nekoliko dana dao neopozivu ostavku na ovu poziciju. Agović će preuzeti mandat ministra finansija nakon što odluku o imenovanju, koju je jutros potpisala premijerka vlade, potvrdi i skupština kantona na sjednici koja je zakazana za utorak, 9. jula.\n“Ja sam jutros potpisala odluku o prihvatanju ostavke ministra finansija Šemse Muslića nakon što je od Nezavisne bosanskohercegovačke liste stigao prijedlog kandidata za ministra finansija, a riječ je o Mirsadu Agoviću, diplomiranom ekonomisti”, izjavila je Aida Obuća, premijerka BPK Goražde.\nObuća ističe da je donijela odluku kojom se Agović imenuje za ministra finansija u Vladi BPK Goražde, no da će obje odluke, i ona o imenovanju novog ministra finansija i odluka o prihvatanju ostavke Šemse Muslića na ovu poziciju biti proslijeđene Skupštini BPK Goražde, s obzirom na to da i jedna i druga postaju punovažne nakon što ih potvrdi kantonalni parlament.\nPodsjetimo da je resor finansija u raspodjeli pozicija u vlasti pripao Nezavisnoj bosanskohercegovačkoj listi koja je na poziciju ministra najprije imenovala Šemsu Muslića koji je prije nekoliko dana podnio neopozivu ostavku na ovo mjesto, kako je naveo, iz privatnih razloga.\nMirsad Agović je diplomirani ekonomista s dugogodišnjim radnim iskustvom, a posljednih godina radio je kao finansijski direktor Reumala u Fojnici.\nTags fojnica gorazde izdvojeno mirsad agovic reumal


Ni nova rezolucija nije prihvatljiva\nPredsednik Republike Srpske Milorad Dodik izjavio je danas da ni novi tekst rezolucije Velike Britanije o Srebrenici nije prihvatljiv, jer ta rezolucija predstavlja “udar na stabilnost i pomirenje u BiH i stvara samo nove podele”.\nOn je rekao da RS ne spori masovno i veliko stradanje Bošnjaka u Srebrenici, ali da je to pitanje ispolitizovano do mere da su sami zločini prekriveni raspravama o tome ko je za, a ko je protiv rezolucije.\nDodik je ocenio da se komemoracija u Srebrenici “nepotrebno politizuje”, navodeći da je Srebrenica “integralni deo RS”, kao i da je vlast u RS spremna Srebrenici da pomogne kao i svakoj drugoj lokalnoj zajednici u to entitetu.\nPrema izvorima RTS-a, najnovija verzija još je bliža ruskom tekstu rezolucije. U prethodnoj, trećoj verziji rezolucije Velike Britanije o Srebrenici, osuđuje se genocid, ali se i priznaje da je u tom mestu i okolini, kao i u celoj BiH, bilo nevinih žrtava na svim stranama.


Komori, reprezentacija El Fardu Bena, mora da igra bez golmana\nNAJVEĆA senzacija ovogodišnjeg izdanja Kupa afričkih nacija, reprezentacija Komorskih Ostrva, danas će igrati osminu finala bez golmana.\nTo je posledica odluke Konfederacije afričkog fudbala (KAF) koja nije dozvolila da jedan od trojice registrovanih čuvara mreže, koji je negativan na koronavirus, zaigra protiv Kameruna ovog ponedeljka.\nNaime, 30-godišnji golman Ali Ahamada je bio pozitivan kao i mnogi drugi članovi njegove ekipe, ali iako je ovog jutra bio negativan na korona-testu, baš kao i njegov kolega iz veznog reda, Jasin Burhan, KAF im nije dozvolio da igraju.\nRazlog je što pravila predviđaju da ko se zarazi koronavirusom mora najpre pet dana da bude u izolaciji, pa da 48 sati pred meč ima negativan PCR test. A nije prošlo 48 sati otkako je Ahamada negativan i - on, poput Burhana, ne može da igra.\nKomorska Ostrva ne mogu da računaju ni na druga dva golmana: Mojad Useini je i dalje pozitivan, a Salim Ben Boina ne može da brani zbog povrede ramena.\nUtakmica sa Kamerunom na programu je u 20 časova, a Komorska Ostrva, 132. na FIFA rang listi, i da nisu ovako oslabljena bila bi, kao debitanti, u ulozi autsajdera, jer igraju protiv petostrukih šampiona Afrike.\nPodsetimo, Komori su napravili senzaciju u preliminarnoj rundi nadmetanja, jer su uz gol Zvezdinog fudbalera El Fardu Bena savladali Ganu i prošli u nokaut fazu.\nEl Fardu Ben koronavirus Fudbalska reprezentacija Komorskih Ostrva kup afričkih nacija golmani


Tanjug 23. maja 2021. 07:07\nNJUJORK – Savet bezbednosti UN pozvao je u subotu Izrael i Palestince da se pridržavaju dogovora o prekidu vatre u Pojasu Gaze, saopštila je britanska misija u svetskoj organizaciji.\n„Članovi SB UN pozdravili su dogovor o prekidu vatre 21. maja, prepoznajući značajnu ulogu koju su odigrali Egipat, zemlje u regionu, UN, Bliskoistočna četvroka i drugi međunarodni partneri. SB UN poziva na puno poštovanje dogovora o prekidu oružanih sukoba“, navodi se u saopštenju britanske misije pri UN, prenosi Tas s.\nČlanice SB UN ponovile su koliko je značajno da se „postigne sveobuhvatni mir yasnovan na viziji bliskoistočnog regiona sa dve demokratske države – Izraelom i Palestinom – koje žive jedna pored druge u miru i u okviru svojih bezbednih i priznatih granica“.\nSve članice SB UN apelovale su da se obezbedi hitna humanitarna pomoć palestinskim civilima, ističući da je palestinskim vlastima prioritetna obaveza da se uhvate u koštac sa posledicama izraelskih vazdušnih udara i štetom koja se procenjuje na oko 350 miliona dolara, kao i da rešavaju probleme u snabdevanju građana vodom i strujom.


RTS :: Saobraćaj umerenog intenziteta\nServisne vesti Saobraćaj umerenog intenziteta\npetak, 12. feb 2016, 08:50 -> 09:02\nSaobraćaj je trenutno umerenog intenziteta na svim putnim pravcima u Srbiji i odvija se bez prekida i zastoja, ali se zbog vikenda očekuje pojačan saobraćaj u prvim popodnevnim časovima, posebno na putevima van gradskih sredina.\nVreme je u većini krajeva oblačno, a magle i sumaglice ima na području Sjenice, Požege, Kopaonika, Kuršumlije i Vranja, te Auto-moto savez Srbije apeluje na vozače da obrate pažnju na smanjenu vidljivost, brzinu usklade s uslovima puta i drže bezbedno odstojanje u odnosu na vozilo ispred svog kako bi na vreme mogli da reaguju i zaustave se, ukoliko je to neophodno.\nNa putevima u višim planinskim predelima još uvek ima zaostalog snega u raskvašenom stanju na kolovozima, te se vozači upozoravaju da bez zimske opreme ne kreću ka nekom od mnogobrojnih zimskih turističkih centara.\nPrema posednjim informacijama Uprave granične Policije Republike Srbije na terminalima u Srbiji nema dužih zadržavanja putničkih vozila.\nOd 12. do 16. februara od sedam do 17.00 časova, na delu državnog puta prvog A reda broj 1 (auto-put E-75), zona petlje "Umčari", biće izvođeni radovi na iskopu i izradi temelja za portale, u oba smera.\nRadovi će biti izvođeni naizmeničnim zatvaranjem preticajne ili zaustavne saobraćajne trake i biće obezbeđeni adekvatnom privremenom saobraćajnom signalizacijom i opremom, saopštio je AMSS.\n1 Zbog proslave Dana policije izmene u saobraćaju\n2 Putevi prohodni, zastoja nema\n3 Od 18 časova izmene saobraćaja u centru Beograda\n4 Izmene saobraćaja u centru grada u subotu i nedelju\n5 Kursna lista za 25. maj


Fudbalski klub Sarajevo i Optika Salihbegović nastavljaju saradnju | Oficijelna stranica FK Sarajevo\nFudbalski klub Sarajevo i Optika Salihbegović nastavljaju saradnju\n05.03.2015 u 15:17h\nFudbalski Klub Sarajevo i Optika Salihbegović zvanično su potpisali ugovor, te će pomenuti višegodišnji partner Bordo Kluba i u narednoj godini biti sponzor Sarajeva.\n“Drago nam je zbog nastavka saradnje sa Fudbalskim Klubom Sarajevo, Klubom koji u posljednje vrijeme bilježi jako dobre rezultate na poslovnom planu. Saradnjom sa Sarajevo, naša firma želi pokazati spremnost pomaganja i podržavanja razvojva sporta u gradu Sarajevu, ali i u Bosni i Hercegovini uopšteno.”, kazao je Amel Salihbegović ispred “Optike Salihbegović.”\nJedan od vidova saradnje između Fudbalskog kluba Sarajevo i Optike Salihbegović, bit će zanimljiva nagradna igra. Naime, putem zvanične web stranice Fudbalskog kluba Sarajevo, navijači i simpatizeri Bordo Kluba moći će glasati za najboljeg igrača proteklog mjeseca, a igrača, sa najvećim brojem glasova, Optika Salihbegović nagradit će jednim naočalama iz svoje bogate ponude.\n“Za razliku od ranijih godina, promijenjen je sistem odabira najboljeg igrača mjeseca, te će svi navijači i simpatizeri našeg kluba, koji posjećuju zvaničnu web stranicu www.fksarajevo.ba, imati mogučnost da izaberu igrača, koji je bio najbolji u proteklom mjesecu. Početkom mjeseca aprila, bit će pokrenut izbor za najboljeg igrača mjeseca marta.”, rekao je Tarik Trbić, oficir za odnose s javnošću Fudbalskog kluba Sarajevo.\nOsim toga, Optika Salihbegović učestvuje i u Loyalty Bordo Card projektu, te aktivnim članovima Fudbalskog kluba Sarajevo nudi popust od 10% na sve svoje article i usluge, a važno je istaći, da je Optika Salihbegović i sponzor magazina navijača Fudbalskog kluba Sarajevo – BORDO FAN.\nPosjetite Optiku Salihbegović, vjernog partnera i sponzora Fudbalskog kluba Sarajevo i uvjerite se sami u kvalitet izbora i usluga, koje pruža pomenuta Optika, na sljedećim lokacijama:\nAzize Šaćirbegovića bb - TC Robot Hrasno,\nLožionička 16 - Mercator Centar,\n**Od 15. Marta i u Grand Centru Ilidža.\nViše informacija možete dobiti i putem web stranice: www.optika-salihbegovic.ba


Vučić: Bliži smo izborima nego ranije. U junu najverovatnije vanredni parlamentarni izbori - Balkanska\nPredsednik Srbije i lider Srpske napredne stranke (SNS) izjavio je da Predsedništvo stranke na današnjoj sednici nije donelo konačnu odluku o raspisivanju vanrednih parlamentarnih izbora ali je i dodao da u slučaju da budu raspisani, izbori neće biti održani na jesen već “u junu ili na proleće naredne godine”.\nOn je posle sednice Predsedništva SNS u Beogradu rekao da su svi članovi Predsedništva stranke osim njega, podržali raspisivanje vanrednih izbora i da smo danas “bliže” toj odluci nego ranije.\n“Ja sam bio uzdržan i dogovorili smo se da u veoma kratkom roku kažem šta možemo da uradimo po pitanju našeg evropskog puta, Kosova i Metohije, velikih investicija. O tome smo upoznali i predsednicu Vlade Srbije Anu Brnabić koja je prisustvovala sednici”, kazao je Vučić novinarima u sedištu stranke.\nOn je dodao da opozicija nasiljem ne može ništa da promeni već jedino izborima ali i ocenio da opozicija “dobro zna da nema podršku gradjana”.\nVučić je novinarima posle sednice Predsedništva SNS-a rekao da su unutarstranački izbori važni kako bi podršku dobili ljudi koji su “najbolje radili u interesu gradjana” ali i kako bi bili smenjeni oni funkcioneri naprednjaka koji “nisu pokazali dovoljno energije i marljivosti i čijim radom gradjani nisu zadovoljni”.\n“Hoćemo značajne promene u našoj lokalnoj stranačkoj infrastrukturi kako bismo u svakom mestu od Preševa do Subotice sačuvali one koji su odlično radili”, kazao je predsednik naprednjaka.\n“Nas Kosovo i Metohija interesuju, time se bavimo i to je jedno od najvažnijih pitanja. Obavestio sam članove Predsedništva SNS o svemu što se dešava u razgovorima i nakon uvodjenja taksi na uvoz naše robe. Za nas je od presudnog značaja da sačuvamo živote i bezbednost naših ljudi i uveren sam da ćemo u tom poslu imati podršku KFOR-a ali srpska država neće ostaviti svoj narod na cedilu”, rekao je Vučić.\nPo njegovim rečima, prištinske takse na uvoz proizvoda iz centralne Srbije utiču i do 0,7 odsto na naš društveni proizvod što je kako je ocenio, “ogromna šteta za Srbiju i naše gradjane”.\nTags: ALEKSANDAR VUČIĆ, PARLAMENTARNI IZBORI, SNS, VANREDNI IZBORI


Rusi zainteresovani za uvoz magarećeg sira - Prehrambena industrija | Agroklub.rs\nRusi zainteresovani za uvoz magarećeg sira\nMagareći sir iz Zasavice prodaje se po 1.000 evra za kilogram za čiju je izradu potrebno 25 litara mleka.\nNa magarećoj farmi u specijalnom rezervatu prirode u Zasavici, nedaleko Beograda, proizvodi se sir od magarećeg mleka, najskuplji sir te jedna od pet najskupljih poslastica u svetu. Za jedan kilogram ovog sira, za čiju je proizvodnju potrebno 25 litara magarećeg mleka, potrebno je izdvojiti 1.000 evra.\nGodišnja proizvodnja magarećeg sira u Zasavici iznosi 50-100 kilograma, a upravo te količine planiraju plasirati na tržište Rusije pa su pregovori sa ruskom stranom već u toku. Distributer u ovom poslu trebalo bi da bude kompanija Beokapra u čijem je vlasništvu mlekara u Kukuljevcima koja proizvodi kozji sir. Za sada se sir prodaje u malim količinama, isključivo strancima putem pouzeća ili preko kampa Zasavica. Spada u kategoriju polutvrdih sireva i ne proizvodi se nigde drugde u svetu već samo u rezervatu u Zasavici, a pakuje se u ekskluzivna pakovanja od 50 grama. Osim sira, u ponudi Zasavice nalazi se i liker od magarećeg mleka koji se prodaje na decilitre, a od mleka se još pravi i sapun te kreme za lice, dok se magareće meso koristi za izradu kobasica.\nOd spasavanja magaraca do ekskluzivnog proizvoda\nProizvodnja je krenula vrlo spontano. Sve je počelo idejom da se spasi vrsta kojoj je pretilo izumiranje, a reč je o Balkanskom magarcu. Kako je broj grla rastao, počelo se prodavati i magareće mleko kao proizvod, a nakon što su stvoreni viškovi mleka, rodila se ideja da se napravi ekskluzivan proizvod te je tako nastao sir od magarećeg mleka, čiji je rok trajanja šest meseci. Sir je u samom početku zamišljen kao ekskluzivan poklon bogatim ljudima pa ne čudi da je za njega ozbiljno zainteresovano rusko tržište, a u Zasavici se nadaju uspešnoj saradnji te povećanju proizvodnje s obzirom na plan povećanja stada magaraca.\nMagareći sir Tržište Rusije Liker od magarećeg mleka Specijalni rezervat prirode Zasavica Beograd Beokapra Mlekara Kobasice Magareće mleko Stado magaraca Polutvrdi sir


Admiral Foggo i komandant Cuocci razgovarali sa studentima\nKFOR je u saradnji sa univerzitetom AAB i kosovskim Centrom za bezbednosne studije, organizovao debatu na kojoj su specijalni gosti bili Admiral James Foggo III i komandant KFOR-a, general-major Salvatore Cuocci. Između ostalog, oni su razgovarali o važnosti uloge NATO-a na Kosovu, pozivajući se na stalnu spremnost i podršku misiji očuvanja mira i stabilnosti. "Stvaranje i održavanje sigurnog i bezbednog okruženja je od najveće važnosti. Ovde smo da pomognemo Kosovskoj policiji, ali svi možete da doprinesete\nprijavljivanjem korupcije i kriminala. Drago mi je da primećujem ekonomski razvoja na Kosovu, napredak u atlantskim integracijama i najvažnijim institucijama. Mislim da ima svetlu budućnost i željno čekam da vidim Kosovo kao deo evro-atlantskih zemalja", rekao je ekskluzivno za Radio KFOR-a, Admiral James Foggo III.\nSa druge strane, komandant KFOR-a je rekao da je optimista u pogledu budućnosti Kosova, jer, kako je naglasio, najveći procenat stanovništva čine mladi ljudi.\n"Nadam se da će vaša budućnost biti vrlo brzo u Evropi. Takođe se nadam poboljšanju bezbednosti, mislim da smo na pravom putu, i želim da naglasim da je KFOR još uvek ovde, odlučan da sačuva i održi stabilnost i slobodu kretanja", zaključio je komandant KFOR-a, general-major Salvatore Cuocci.


Erdogan: Nama držite lekcije o slobodi, a šutite na Morsijevu smrt na pučističkom sudu\nPredsjednik Republike Turske Recep Tayyip Erdogan izjavio je kako oni koji Turskoj drže lekcije o pravdi i slobodi, šute na činjenicu da je Morsija zatekla smrt na pučističkom sudu\nEtem Geylan | 20.06.2019\nPredsjednik Republike Turske Recep Tayyip Erdogan izjavio je danas u Istanbulu kako je neophodno iskoristiti sve mogućnosti međunarodnog prava da se rasvijetli slučaj Morsijeve smrti, javlja Anadolu Agency (AA).\nErdogan se danas u Istanbulu sastao s predstavnicima stranih medijskih kuća, a tom prilikom je odgovarao na pitanja o aktuelnim dešavanjima.\nErdogan se dotakao i teme smrti prvog demokratski izabranog predsjednika Egipta, koji je, u ponedjeljak, umro u sudnici u Kairu. Erdogan je ranije kazao kako nije uvjeren da je do Morsijeve smrti došlo u normalnim okolnostima\n"Neophodno je iskoristiti sve mogućnosti međunarodnog prava da se rasvijetli slučaj Morsijeve smrti", rekao je Erdogan, te dodao:\n"Kao što nismo dozvolili da se zataška ubistvo Khashoggija, nećemo dozvoliti ni da Morsijeva drama bude zaboravljena."\nIznio je kritike na račun onih koji šute na činjenicu da je Morsija smrt zatekla na jednom pučističkom sudu.\n"Oni koji nama drže lekcije o pravu, pravdi i slobodi, ne progovaraju na činjenicu da na pučističkim sudovima umire predsjednik koji je izabran sa 52 posto glasova egipatskog naroda. Mi na to nećemo šutjeti", poručio je Erdogan.\nTurski predsjednik je, također, naglasio kako vjeruje da će Ujedinjene nacije definitivno sumnjivu smrt Morsija staviti na dnevni red, te da će tražiti da odgovorni polože račun.\nMohamed Morsi Recep Tayyip Erdogan\nCrna Gora: Registrovan 381 novi slučaj zaraze koronavirusom\nTurska: Registrovano više od 5.600 novozaraženih koronavirusom\nNemačka: Pad novozaraženih koronavirusom četvrti dan zaredom\nU SAD-u od COVID-19 umrle još 1.854 osobe\nEgipat zaplijenio imovinu 89 članova Muslimanskog bratstva


Ministar unutrašnjih poslova Žeral Darmanen obećao je da neće biti "minuta predaha za neprijatelje Republike", nakon što su desetine hiljada ljudi učestvovale u nedelju na skupovima širom zemlje u čast učitelja istorije Samijela Patija i odbrane slobode izražavanja.\nPati, 47, napadnut je na putu kući iz srednje škole u kojoj je predavao u mestu Konflan-Sent-Onorin, 40 kilometara severozapadno od Pariza.\nPati je svojim učenicima pokazao jednu od kontroverznih karikatura proroka Muhameda kako čuči sa zvezdom na zadnjici.\nPrema navodima iz škole, Pati je muslimanskoj deci dao mogućnost da napuste učionicu, rekavši da ne želi da njihova osećanja budu povređena.\nLekcija je ipak izazvala bes i Pati i njegova škola su dobili pretnje.\nPorodica Anzorov stigla je u Francusku iz pretežno muslimanske ruske republike Čečenije pre više od jedne decenije.\nMediji prenose da su meštani u normandijskom gradu Evreuk u kojem je ubica živeo, opisali mladića kao usamljenika koji je poslednjih godina postajao sve religiozniji.\nFrancuska se takođe priprema da deportuje 213 stranaca koji su bili na vladinoj listi nadzora i za koje se sumnja da imaju ekstremna verska uverenja, među kojima oko 150 služi zatvorske kazne.


IZJAVA O KORIŠĆENJU KOLAČIĆA - BetterHow\nSajt BetterHow, kao i većina sajtova, koristi male tekstualne datoteke koje se zovu kolačići. Ova sekcija pruža informacije o tome šta su kolačići, koje kolačiće koristi BetterHow i kako se mogu kontrolisati.\nAko ne želite da primate kolačiće, možete postaviti svoj pretraživač tako da ih ograniči ili blokira. Svi savremeni pretraživači omogućavaju da promenite podešavanja kolačića i obično se nalaze u meniju ‘opcije’.\nMeđutim, onemogućavanje kolačića će verovatno značiti da sajt BetterHow neće raditi kao što je očekivano.\nKako BetterHow koristi kolačiće?


Ministar odbrane pisao Vučiću da preduzme mere na zaštiti stanovništva\nPočetak/Društvo/Ministar odbrane pisao Vučiću da preduzme mere na zaštiti stanovništva\nJelena Laništanin14. marta 2020.\nMinistar odbrane pisao je predsedniku Srbije kako bi od njega zatražio preduzimanje mera u skladu sa ustavnim ingerencijama.\nU skladu sa Ustavom Republike Srbije ministar odbrane Aleksandar Vulin, zbog ugrožene bezbednosti građana Republike Srbije na najvećem delu teritorije naše zemlje, uputio je pismo predsedniku Aleksandru Vučiću u kojem zahteva od predsednika da, u skladu sa ustavnim ingerencijama, preduzme sve neophodne mere na zaštiti stanovništva.\nI pored do sada preduzetih mera od strane nadležnih organa i organizacija, a polazeći od dešavanja na globalnom nivou i proglašavanja svetske pandemije Covid 19 od strane SZO, procena je da bi dalje širenje Covida 19 moglo značajno ugroziti zdravlje značajnog broja stanovništva u Republici Srbiji i time ugroziti normalno funkcionisanje života i institucija, kazao je Vulin.\nIz navedenih razloga rizici i pretnje po bezbednost građana zahtevaju hitne mere iz nadležnosti predsednika Srbije. Predsednik Republike Srbije je večeras primio procenu Ministarstva odbrane.\nOn je u obraćanju rekao da je sada na predsedniku Srbije da odluči kako i na koji način će iskoristiti svoja ustavna ovlašćenja i staviti sve službe u funkciju života i zdravlja građana.\nAleksandar Vučić Aleksandar Vulin Koronavirus


Melani je pokrenula startap sa 26, odbilo je 100 investitora, sada njen proizvod koristi 50 miliona ljudi - Preduzmi ideju\nMelani je odbilo više od stotinu investitora, ali je ona to iskustvo koristila kao priliku za učenje, a ne kao signal da odustane od svoje ideje.\nPokrenuti kompaniju samo po sebi može biti izazovno, ali je priča sasvim drugačija kada pokrenete firmu koja se takmiči sa divom kao što je Adobe. To je upravo ono što je australijska preduzetnica Melani Perkins učinila kada je napravila dizajnerski alat koji će parirati tehnološkim gigantima. Njena ideja je bila da kreira dizajnerski alat koji će čak i početnicima u dizajnu pružati sjajne rezultate, a biti izuzetno jednostavan za korišćenje i dostupan svima. Melani je 34-godišnja suosnivačica i generalna direktorka Canve, besplatnog dizajnerskog alata, koji danas koriste desetine miliona ljudi širom sveta.\nMelani je pokrenula Canvu sa suosnivačem Klifom Obrehtom, 2013. godine u svojoj 26-oj godini. Nakon pet godina, njihov startap vredeo je više od milijardu dolara. Iz današnje perspektive, Canva izgleda kao izuzetno vredna ideja, ali su je na početku investitori posmatrali sa krajnjim skepticizmom. Melani su bile potrebne godine da dobije prvu investiciju, a odbilo ju je više od stotinu investitora.\nKajtingom do prvih investitora\nPerkins je prvi put došla na ideju Canve sa 19 godina. Bilo je to 2006, dok je studirala na Univerzitetu u Pertu. Zarađivala je novac sa strane podučavajući druge studente dizajnerskim programima. Međutim, njeni učenici smatrali su da su alati koji su tada bili dostupni na tržištu izuzetno komplikovani za učenje i korišćenje. To iskustvo navelo ju je da razmišlja o jednostavnijim alatima za dizajnere.\nUbrzo nakon toga, sa malo resursa i još manje poslovnog iskustva, Perkins i Obreht načinili su prve korake kreiravši onlajn biznis za dizajn školskih godišnjaka, Fusion Books, kako bi testirali svoju ideju pristupačnog i za korišćenje jednostavnog dizajnerskog alata.\nPokrenuli su veb stranicu za studente, koji su mogli da dizajniraju svoje godišnjake, koje bi par potom štampao i dostavljao školama širom Australije. Iako je sajt bio uspešan, ponestajala su im sredstva za rast i širenje. Tada su počeli da razmišljaju o investicijama, ali nisu mogli da ih osiguraju jer niko nije verovao u tu ideju.\nTokom ovog perioda, Fusion Books je postao Canva Inc. U početku je Melani i Klifu bilo veoma teško da dobiju sredstva od investitora, ali su 2011. godine imali priliku da upoznaju istaknutnog investitora i velikog ljubitelja kajtinga Bila Taija u Pertu. Iako nisu dobili sredstva od njega, redovno su bili pozivani na kajting okupljanja gde su često bili prisutni mnogi drugi tehnološki investitori. Perkins je tada naučila kajt surfovanje samo da bi ostvarila kontakt sa potencijalnim investitorima.\nNekoliko ovakvih skupova održano je i u Silicijumskoj dolini, gde su Perkins i Obreht koristili svaku priliku koju su mogli, ali investitora još uvek nije bilo. Tokom ovog perioda, Melani je odbilo više od stotinu investitora, ali je ona to iskustvo koristila kao priliku za učenje, a ne kao signal da odustane od svoje ideje.\nNakon nekoliko godina borbe, par je upoznao bivšeg Google-ovog direktora Kamerona Adamsa koji se pridružio timu i pomogao im da osiguraju prve investicije.\nCanva je zvanično pokrenuta 2013. godine nakon uspešnog finansiranja u početnoj fazi. Melani Perkins proglašena je za generalnog direktora Canve, Obrecht je bio COO, a Cameron Adams CPO kompanije.\nUbrzo nakon toga, Canva je počela da raste i diverzifikuje svoje poslovanje velikom brzinom. U prvoj godini, Canva je privukla preko 750.000 korisnika. Kako su godine prolazile, kompanija je dodavala sve više funkcija svojoj platformi. Canva posluje sa freemium modelom koji korisnicima nudi besplatan paket za dizajn uz male naknade za premium usluge.\nManje od decenije kasnije, besplatna platforma za onlajn dizajn vredi 40 milijardi dolara i broji preko 60 miliona aktivnih mesečnih korisnika, a više od 500.000 timova plaća proizvod.\nPerkinsov san o izgradnji platforme za grafički dizajn koja je laka za korišćenje ostvario se sa Canvom. Besplatna platforma je bila veoma dobrodošla alternativa za Adobe Photoshop i Illustrator, koji su svojom kompleksnošću često odvraćali korisnike.\nČak i u periodu kada je Adobe dominirao na globalnom tržištu, Canva je beležila neverovatne rezultate. Jedna od retkih priča u startap svetu je kada je Canva 2018. godine ostvarila profit od 1,86 miliona dolara uz prihod od 25,1 miliona dolara samo u prvoj polovini godine.\nDanas, Canva vredi oko 40 milijardi dolara, a Melani je jedna od najmlađih izvršnih direktorki, ali i jedna od najbogatijih žena u tehnološkoj industriji. Iako je odbijena više od stotinu puta, njen preduzetnički duh, upornost i želja da razvije svoju ideju nisu joj dozvolili da odustane od svog cilja, što je lekcija koju bi svaki trenutni i budući preduzetnik trebalo da ima na pameti. Treba ipak imati na umu i sledeće — ukoliko vas mnogo klijenata i investitora odbija, možda i to što pravite nije prava stvar i treba dobro sagledati tržišnu situaciju. Nastavite da pratite naše sadržaje kako bi se obrazovali o najboljim načinima pokretanjem svog biznisa.


Pandemija i infodemija - Veselin Jevrosimović\nPandemija i infodemija\nNova reč „kovid„ postala je, na žalost, deo naše svakodneviceu prethodnih nekoliko nedelja. Takođe, prva asocijacija na reč „korona“ više nisu sunčev omotač ili kruna, već novi virus koji treba da pobedimo. Globalna epidemija sa kojom se bori čitava planeta izrodila je još jedan pojam koji polako ulazi u zvanične rečnike. „Infodemija“ je kovanica nastala od reči informacija i epidemija, a znači upravo to – epidemiju, odnosno nekontrolisano širenje informacija.\nDa se razumemo, ovaj fenomen nije nov, naprotiv. Više puta sam na ovim stranama pisao o tome da u digitalnom dobu postoji problem poplave informacija, kao i da masovni medij postaje svako od nas – bilo da snimamo video sadržaje, pišemo lični blog ili samo objavljujemo iskustva, impresije i informacije na društvenom mrežama. U nepreglednom moru sadržaja koji svakog minuta nastanu u sajber prostoru, nije uvek jednostavno odvojiti tačno od netačnog, lični stav od zvaničnog podatka, niti preporuku eksperta od nečijeg razmišljanja propuštenog kroz „gluvi telefon“ deljenja na društvenim mrežama. U situaciji u kojoj se trenutno nalazimo,preterana količina informacija negativno utiče na rešenje problema, odmaže ljudima u sprovođenju mera za doprinos borbi protiv infekcije i zaglušuje glas lekara. Ujedinjenenacije i Svetska zdravstvena organizacija posebnu pažnju poklanjaju infodemiji i pokušavaju da spreče njen negativan uticaj. Pridružile su se i velike IT kompanije. Na primer, Gugl pri pretraživanju ključnih reči vezanih za kovid koristi posebne filtere i sprečava da bilo kakve neproverene informacije izbiju u prvi plan. Ipak, to sve nije dovoljno ako mi kao pojedinci ne obratimo pažnju na ono što objavljujemo na internetu.\nKao što se protiv epidemije korona virusa borimo strpljenjem, disciplinom i napornim radom stručnih službi i institucija, tako se sa infodemijom možemo izboriti edukacijom, digitalnim opismenjavanjem i kritičkim stavom prema sadržajima koje pratimo na mreži. Jednostavnom trijažom podataka kojima smo zasuti, propuštanjem kroz filter zdravog razuma, analizom više izvora i konsultacijom stručnjaka od poverenja, brzo ćemo razaznati čemu možemo da verujemo.Ova pravila ponašanja u prostoru interneta treba da ostanu na snazi i kada prođe kovid pandemija, iz prostog razloga što za infodemiju ne postoji bolja vakcina.


Krivokapić, Bečić, Abazović: Protiv uplitanja stranog faktora u crnogorska pitanja - Kazaljka\nNaslovna/Novo/Balkan/Krivokapić, Bečić, Abazović: Protiv uplitanja stranog faktora u crnogorska pitanja\nKrivokapić, Bečić, Abazović: Protiv uplitanja stranog faktora u crnogorska pitanja\nkazaljka Send an email 23.06.2021.\nProtiv smo rušenja Vlade i održavanja novih parlamentarnih izbora jer je Crnoj Gori potrebna stabilnost, uz neodložno sprovođenje korenitih reformi, naveli su danas u zajedničkom saopštenju crnogorski premijer Zdravko Krivokapić, predsednik Skupštine Aleksa Bečić i potpredsednik Vlade Dritan Abazović.\nOni su naveli da svako rešenje za izlaz iz trenutne političke krize, mora uvažavati međusobne razlike konstituenata vlasti o pojedinim pitanjima koja su proteklih meseci aktuelizovana delovanjem dela parlamentarne većine i bivše vlasti, prenosi RTCG.\n“Neprihvatljivo je uplitanje inostranog faktora u rešavanje unutrašnjih pitanja koja se tiču države Crne Gore“, navodi se u zajedničkom saopštenju. Istakli su da izborna pobeda ostvarena 30. avgusta 2020. godine predstavlja najveću vrednost njihovog političkog rada i iznad ličnih i partijskih ambicija.\n“Sporazum zaključen 8. septembra 2020. godine, od strane nosilaca lista tri pobedničke koalicije, uspostavio je politički okvir za formiranje Vlade koji ostaje neupitan i ubuduće, imajući u vidu ideološku raznorodnost različitih subjekata parlamentarne većine. Aktuelna Vlada uživa punu podršku potpisnika ovog saopštenja, a o eventualnim promenama u njenom sastavu i načinu delovanja neophodno je sprovesti otvoren i konstruktivan dijalog između Vlade i parlamentarne većine”, piše u zajedničkom saopštenju Krivokapića, Bečića i Abazovića.\nOcenili su da buduće delovanje Vlade treba da bude usmereno na četiri teme: ekonomski razvoj, pridruživanje države Evropskoj uniji, borbu protiv korupcije i organizovanog kriminala i reformu izbornog zakonodavstva.\nJa, Dragana Danilović\nMnogo nereasvijetljenih ubistava u Crnoj Gori\nOficiri se školovali, ratovali jedni protiv drugih, a danas se druže


ĐUKANOVIĆ: Crna Gora sposobna da se odupre urušavanju vrijednosti – Portal Luca\nĐUKANOVIĆ: Crna Gora sposobna da se odupre urušavanju vrijednosti\nČestitajući jubilej 140 godina postojanja JU Narodne biblioteke „Njegoš” – Nikšić, predsjednik Crne Gore Milo Đukanović kazao je da je uvjeren da je antifašistička Crna Gora spremna i sposobna da se odupre svim pokušajima urušavanja najvećih vrijednosti i opredjeljenja s kojima se danas suočava.\nĐukanović je uputio čestitku povodom jubileja direktorici Renati Bulajić i svim zaposlenima uz najbolje želje za dalji uspješan rad.\n„Osnivanjem Društva nikšićke čitaonice, preteče današnje Narodne biblioteke „Njegoš”, 1881.godine, postavljeni su temelji bogatog kulturno-prosvjetnog života grada Nikšića. Tradicija koja je tada začeta čini nas ponosnim nastavljačima, i obavezuje da na tim temeljima koje su vizionarski postavili naši preci, nastavimo njihovo veliko djelo”, kazao je predsjednik.\nPodsjetio je da je društvo nikšićke čitaonice imalo pionirsku kulturnu misiju, kao središte okupljanja kulturnih stvaralaca i intelektualaca, koji su davali podstrek širenju kulturne djelatnosti, kao što je osnivanje prvog nikšićkog pjevačkog društva „Zahumlje” i Pozorišnog društva, koje je izvelo prvu predstavu u februaru 1844. godine.\n“Poznati ruski slavista Pavle Rovinski i njemački profesor i naučnik Bernard Švarc, koji su posjetili Nikšić baš na dan Osnivačke Skupštine, primijetili su da se Crna Gora nalazi na najboljem putu da stupi u red modernih evropskih država”, kazao je Đukanović.\nOn je istakao da poseban značaj obilježavanju jubileja biblioteke daje činjenica da u ovoj godini proslavljamo i petnaestogodišnjicu obnove nezavisnosti Crne Gore.\n“Naš institucionalni i Intelektualni potencijal u oblasti kulture, snažno je doprinosio utemeljenju i širenju svijesti o crnogorskoj samobitnosti i opravdanosti ponovnog sticanja državne nezavisnosti”, kazao je Đukanović.\nU ovom periodu, podsjeća on, naša je država pokazala dosljednost svom antifašističkom, građanskom, multietničkom, demokratskom i evropskom putu.\n“Čvrsto sam uvjeren da je takva Crna Gora spremna i sposobna da se odupre svim pokušajima urušavanja ovih najvećih vrijednosti i opredjeljenja, s čime se danas, nažalost, susrijećemo. Garancija za to su i postojane institucije kao što je biblioteka Njegoš”, poručio je Đukanović .\nPovezane teme:140 godina postojanjaMilo Đukanović


Najveći migracijski pritisak na području Bijeljine - UGLJEVIK.INFO\nNajveći migracijski pritisak na ulazu u BiH u ovoj godini evidentiran je na području djelovanja Jedinice granične policije Bijeljina, 350 migranata, ali je u odnosu na prošlu godinu, kada je evidentirano 1.900 migranata, migracijski pritisak znatno smanjen, rekao je Srni načelnik Terenske kancelarije “Sjeveroistok” sa sjedištem u Bijeljini Granične policije BiH Pero Milivojević.\n“Znatan pad broja lica zatečenih u ilegalnom prelasku ili pokušaju ilegalnog prelaska od polovine marta ove godine može se dovesti u vezu sa preduzimanjem mjera susjednih država zbog pandemije virusa korona kao što su zatvaranje graničnih prelaza, angažovanje vojske u zaštiti granice, zabrana kretanja migranata, onemogućavanje kretanja migranata izvan azilantskih centara, uvođenje policijskog časa, kao i mjera preduzetih u BiH zbog istog razloga”, istakao je Milivojević.\n“Zabilježen je veći broj slučajeva pokušaja nezakonitog izlaska iz BiH skrivanjem migranata u tovarnom prostoru teretnih motornih vozila. Na području djelovanja Jedinice granične policije Brod od pokušaja nezakonitog izlaska iz BiH odvraćeno je najviše migranata – 424”, rekao je Milivojević.\nOn je naveo da je Terenska kancelarija “Sjeveroistok” od 1. januara do 15. decembra preduzela mjere prema 1.489 stranih državljana, od kojih su u nezakonitom prelasku ili pokušaju nezakonitog prelaska granice evidentirana 733 lica.\n“Najveći broj, 558, predstavljaju lica otkrivena u pokušaju nezakonitog prelaska granice na izlazu iz BiH prema Hrvatskoj”, rekao je Milivojević.\nMilivojević ističe da su državljani Maroka i Irana činili 50 odsto od ukupnog broja lica evidentiranih u nezakonitom prelasku ili pokušaju nezakonitog prelaska granice na nivou Terenske kancelarije “Sjeveroistok”.\nOn je naglasio da Terenska kancelarija “Sjeveroistok” kontinuirano preduzima mjere i aktivnosti na zaštiti granice s ciljem sprečavanja nezakonitih migracija, te da se najveći dio ovih mjera sprovodi u zoni odgovornosti Jedinice granične policije Bijeljina.\n“U skladu sa procjenama i potrebama, kontinuirano se vrši privremeni interni premještaj, kao i vanredno angažovanje policijskih službenika Granične policije BiH u Jedinicu granične policije Bijeljina, koja je trenutno izložena migracijskom pritisku”, dodao je Milivojević.\nRadi prevazilaženja problema kadrovske nepopunjenosti, a na osnovu odluka Ministarstva bezbjednosti u Savjetu ministara, Milivojević kaže da se kontinuirano, kao ispomoć u Jedinicu granične policije Bijeljina angažuju policijski službenici Direkcije za koordinaciju policijskih tijela BiH.\n“Na osnovu Sporazuma o pružanju pomoći i operativnoj saradnji u nadzoru granice između Granične policije BiH i drugih policijskih agencija u BiH, ispomoć Jedinici granične policije Bijeljina u nadzoru i zaštiti granice BiH pruža i Ministarstvo unutrašnjih poslova Republike Srpske angažovanjem policijskih službenika”, kaže Milivojević.\n“Granična policija BiH, Terenska kancelarija žSjeveroistokž Bijeljina u kontinuitetu realizuje sprovedbene protokole sa susjednim zemljama koji se odnose na zajedničke patrole i redovno održavanje sastanaka sa graničnim tijelima susjednih zemalja. Međutim, usljed pojave virusa korona od druge polovine marta to je obustavljeno i nastavak se može očekivati po okončanju pandemije”, rekao je Milivojević.\nMilivojević je rekao da će “Terenska kancelarija “Sjeveroistok” kontinuirano pratiti stanje nezakonitih migracija, te nastaviti i unaprijediti saradnju sa drugim policijskim agencijama i organima u BiH i susjednim državama, radi adekvatnog odgovora na predstojeće izazove i očekivani pojačani migracijski pritisak na teritoriju BiH nakon zimskog perioda.\n“Operativni plan se realizuje na području djelovanja svih organizacionih jedinica Granične policije BiH, kao i na svim graničnim prelazima i u graničnom pojasu, istakao je Milivojević.\nTerenska kancelarija “Sjeveroistok” sa sjedištem u Bijeljini u zoni odgovornosti ima pet jedinica: Jedinicu granične policije Bijeljina, Jedinicu granične policije Brod, Jedinicu granične policije Orašje, Jedinicu granične policije Brčko, te Jedinicu za podršku i kontrolu.


Izabrani dobitnici Đurđevdanske nagrade grada Kragujevca – Veliki Park\nIzabrani dobitnici Đurđevdanske nagrade grada Kragujevca\nOdlukom odbornika Skupštine grada, a na predlog gradonačelnika Nikole Dašića, zvanje Zaslužni građanin grada Kragujevca dodeljuje se Mirku Puzoviću za izuzetan i višegodišnji doprinos afirmaciji Grada u zemlji i inostranstvu. Puzović, proslavljeni jugoslovenski bokserski reprezentativac tokom uspešne karijere bio je po tri puta prvak države, Balkana i osvajač „Zlatne rukavice“. Dva puta je bio vicešampion Evrope, a 1982. na Svetskom prvenstvu u Minhenu osvojio je bronzanu medalju. Bio je član Bokserskog kluba Radnički iz Kragujevca. Najveći uspeh u karijeri bilo je osvajanje bronzane medalje na Letnjim olimpijskim igrama 1984. u Los Anđelesu.\nOdbornici Skupštine grada, na sedmom redovnom zasedanju, usvojili su i Odluku o dodeli Godišnje nagrade grada Kragujevca – Đurđevdanske nagrade za dela koja su postala dostupna javnosti u 2020. godini.\nPred Komisijom za ocenu predloga kandidata za dodelu Godišnje nagrade našlo se 22 predloga. S obzirom na to da je odlukom o priznanjima grada moguće izabrati svega osam kandidata, zadatak nije bio lak jer su svi kandidati ponos grada, ali smo morali da postupimo u skladu sa normama, rekla je obrazlažući predloge Sanja Tucaković predsednica Komisije i članica Gradskog veća za lokalnu samoupravu.\nU oblasti umetnosti dobitnik Đurđevdanske nagrade je Udruženje građana „Opera Nova Kragujevac“ za premijerno izvođenje operske predstave Kristofa Vilibalda Gluka „Orfej i Euridika“. Namera Komisije je bila da na taj način podrži udruženje koje se već godinama bori za oživljavanje operske scene i u tome uspeva, s obzirom na to da je predstava bila spektakl i izazvala veliko ineteresovanje publike, istakla je Sanja Tucaković.\nU oblasti nauke opredelili smo se za Prof. dr Maju Anđelković za objavljena dva trojezična monografska dela – prevod sa srpskoslovenskog dela Svetog Save „Žitije Svetog Simeona“ i propratne tekstove.\nU oblasti medicine predložili smo dr Boru Evtova, posthumno, za izuzetan doprinos medicini tokom radnog veka, koji je nažalost preminuo od posledica COVID – 19.\nU oblasti obrazovanja Komisija se opredelila za Iliju Vitoševića, Petra Mihajlovića i Mitra Arsovića, koji su na 6. Evropskoj geografskoj olimpijadi ( Egeo ) osvojili dve zlatne i jednu bronzanu medalju u konkurenciji 100 učenika iz 15 zemalja.\nU oblasti sporta bilo je dva kandidata. Opredelili smo se za Gorana Ilića za uspehe na bodibilding takmičenjima – osvojenim prvim mestima na Balakanskom i Dajmond kupu, kao i trećem mestu na Svetskom prevenstvu.\nU oblasti humanitarnog karaktera bilo je dosta predloga. S obzirom na to da imamo pravo da dodelimo dve nagrade u istoj oblasti Komisija je, istakla je Tucaković, predložila Dom zdravlja Kragujevac i zaposlene, jer u kontinuitetu nesebično sebe daju već duže od godinu dana. Drugi predlog je Igor Janković za ispoljenu hrabrost i požrtvovanost prilikom spašavanja učesnika saobraćajne nesreće iz korita reke Lepenice.\nNagrade će, tradicionalno, biti uručene 6. maja na Dan grada na svečanoj sednici Skupštine grada.\nCategories:\tDruštvo, Kragujevac, UDARNO-NASLOVNA SLAJDER, Vesti\t/ No Responses / by Milan 23 априла, 2021


Crvena zvezda večeras protiv Valensije - Sport - Dnevni list Danas\nPočetna » Sport » Crvena zvezda večeras protiv Valensije\nJedan od bitnijih mečeva ove sezone (19.00)\n0Piše: N. M. 23. januara 2019. 10.11\nUbedljiva razlika iz prvog meča (92:76) objektivno će predstavljati preveliki izazov za pulene Milana Tomića, pogotovo ako se uzme u obzir da je na poslednjih 15 utakmica u oba takmičenja (Endesa liga i Evrokup) Valensija doživela samo jedan poraz.\nMogla je aktuelna generacija crveno-belih da se prošle nedelje na delu uveri koliko trenutno igra ispod evroligaškog standarda. Baš kao i Unikaha, Valensija je i ove sezone skrojena po evroligaškim dimenzijama i nema sumnje da će do kraja Evrokupa biti jedan od vodećih kandidata za povratak u Evroligu. Za košarkaše Zvezde će i večeras biti najveći izazov da isprate visok ritam igre protivnika i vrlo malo minuta u kojima koncepcijski lutaju. Bilo ih je i u Valensiji, pogotovo u prvom poluvremenu, međutim u rotaciji svih 12 igrača, trener Huame Ponsarnau imaće komfor da i u Beogradu na više načina konstantno traži najbolja moguća rešenja u oba pravca. Defanzivno, Zvezdi će biti još teže da poveća agresivnost na perimetru neigranjem kapitena Lazića i tako pokuša da u igri „vrućih rukavica“ oteža pokušaje sa distance proverenih šutera kakvi su: Met Tomas, Joan Sastre, Aron Dornekamp, Van Rosom ili Abalde.\n– Španski tim, u to smo se još jednom uverili i u prvoj utakmici, grupa je košarkaša evroligaškog kvaliteta, koja kažnjava svaki „prazan hod“ u igri, poput onog od par minuta u trećoj četvrtini u Valensiji. Zato ću morati da se ponovim i pred naš meč u Beogradu – samo čvrsta, angažovana igra, bez ikakvih padova koncentracije može da nam donese rezultat. Dodatni impuls i energija svakako bi bile pune tribine, jer svaki put kada smo igrali u punoj dvorani pred našim navijačima, ekipa je reagovala sa dodatnom energijom na parketu. Moramo da budemo mudri, da ispravim neke greške iz prve utakmice i dođemo do pobede, koja bi nam omogućila da nastavimo da se borimo u grupi i zavisimo od naše igre i naših rezultata – jasna je percepcija trenera Tomića.\nPobeda bi zaista predstavljala podvig protiv tima, koji posle Albe ima najveći broj asistiranih poena u Evrokupu i defanzivno je među četiri najbolje odbrane. Valensija bi večeras, posle Monaka, mogla da postane druga ekipa koja je ove sezone u Evrokupu u Beogradu dobila večite srpske rivale. Snimak meča Partizan-Valensija sigurno je stručni štab Zvezde još jednom uverio u lakoću i rutinu eksploatacije svih nedostataka u igri protivnika.\n– Odigrali su pre sedam dana odličnu utakmicu u napadu, jer nismo uradili ono na čemu na čemu trener insistira, a to je čvrsta igra u odbrani, agresivnost, i bez padova koncentracije. Ovako dobra ekipa sa kojom igramo, znala je to da kazni u Španiji, čak i nerealno velikom razlikom. Nas zanima samo pobeda, poenom ili dva, nije važno. Važno će biti da naši navijači prepoznaju da je ovo izuzetno bitna utakmica za nas, pobeda nas dovodi u poziciju da sami zavisimo od svojih rezultata – poručio je Ognjen Dobrić.\nLimož – Unikaha 20.30\n1. Valensija 3-0\n2. Unikaha 2-1\n3. Crvena zvezda 1-2\n4. Limož 0-3


Sportske.net - Kiparski mediji najavili sastav Anortozisa, gosti sve ubeđeniji u pobedu u Humskoj!\nNemaju šta da izgube u četvrtak u Humskoj i to će biti njihova najveća prednost.\nPartizan i Anortozis će se u četvrtak od 18 časova i 45 minuta boriti za plasman u šesnaestinu finala Lige konferencija, a moglo je da bude znatno drugačije da crno-beli nisu dozvolili veliki kiks u prošlom kolu protiv Flore u Talinu.\nOd gotovog su napravili veresiju i sada Kiprani imaju razloga da veruju da i oni mogu da urade ono što je učinila Flora protiv Partizana.\nKako je i najavljivano prethodnih dana, Anortozis će imati podršku od najmanje 700 svojih navijača na stadionu u Humskoj i oni su dobili konkretna uputstva za ovaj meč, u skladu sa preporukama UEFA posle sastanka sa predstavnicima oba kluba.\nIako su za vikend iznenađujuće poraženi u domaćem prvenstvu, u Anortozisu su maksimalno koncentrisani na duel sa Partizanom i utisak je da kako se početak meča bliži, njihov optimizam je sve izraženiji.\nTamošnji portal ''Kerkida.net'' prenosi izjavu trenera Timura Kecbaje koji je pohvalio Partizan i prepustio mu je ulogu favorita, ali je i naglasio da je njegov tim već pokazao da ''kada hoće'', može da pobedi i jače ekipe, što se videlo i u prošlom kolu protiv Genta.\n''Kroz izjave samog Timura Kecbaje na konferenciji za novinare, ali i Deletića, koji je predstavljao fudbalere, očigledno je veliko samopouzdanje za meč u četvrtak.\nOno što se može razumeti iz onoga što su rekli jeste činjenica da čvrsto veruju da mogu da se kvalifikuju za sledeću fazu. I ne radi se samo o tome da se to pominje, nego veliku ulogu igra i način na koji su to naglasili'', piše ''Kerkida''.\nIsti izvor otkriva i kako bi mogao da izgleda sastav Anortozisa za duel sa Partizanom.\n''Očekuje se da će se Žur vratitimeđu stative, a u odbrani će biti Abarcumijan, Antonijadis, Arajuri i Koreja. Artimatas i Husbauer će biti u veznom redu, Varda zauzima poziciju na levoj strani napada, a Deletić na desnoj strani.\nPostoji i jedan znak pitanja. U slučaju da Hristodulopulos bude u špicu, Popović će zauzeti mesto iza njega. U slučaju da Lazarus Hristodulopulos bude poželjniji kao vezista, Kačarava ima najveće šanse da počne kao najistureniji napadač'', navodi se u njihovom tekstu.\nDakle: Žur - Abarcumijan, Antonijadis, Arajuri, Koreja - Artimatas, Husbauer - Deletić, Popović /Hristodulopulos/, Varda - Hristodulopulos /Kačarava/.


Republika / JEDNOGLASNO! Izabran predsednik Opštinskog odbora Srpske desnice za Bačku Palanku\nJEDNOGLASNO! Izabran predsednik Opštinskog odbora Srpske desnice za Bačku Palanku\nsubota, 15. 12. 2018.| 17:41\nJednoglasnom odlukom za predsednika Opštinskog odbora Srpske desnice u Bačkoj Palanci izabran je Nikola Bjeljac.\nIzborna skupština u Bačkoj Palanci\nPodsećamo, da je u septembru ove godine, celokupan odbor Nove Srbije iz Bačke Palanke prešao u Srpsku desnicu.\nIzbornoj skupštini OO SD Bačka Palnka održanoj u petak, 14. decembra u Mesnoj zajednici "Stari Grad", prisustvovao je i Miša Vacić, predsednik Srpske desnice sa saradnicima Branislavom Puhalom, Aleksandrom Zdravkovićem i Ivanom Borić.\nSala Mesne zajednice bila je premala da primi sve zainteresovane građane koji su, uprkos lošem vremenu, želeli da prisustvuju Izbornoj skupštini Srpske desnice.\nZvaničnom formiranju odbora Srpske desnice u Bačkoj Palanci prisustvovali su i funkcioneri lokalne samouprave – Branislav Šušnica, predsednik Opštine Bačka Palanka, Mita Lacanski, predsednik Skupštine opštine, Miroslav Sićević, direktor JKP Standars Bačka Palanka, i Jovo Zarupski, predsednik MO Stari Grad.\nVacić je istakao da je izuzetno zadovoljan što je Nikola Bjeljac, kao uticajan preduzetnik prepoznao u Srpskoj desnici iskrenu inicijativu zalaganja za Srbiju i njen narod.\n- Ukoliko budete vredno radli, vaš rad će biti nagrađen i prepoznat od strane lokalne samouprave, gde možete biti ravnopravni partneri. Vreme u kojem živimo nije lako, i nosi dosta iskušenja. Naš zadatak je da ostanemo na putu koji su za nas gradili naši dedovi i očeve, da nastavimo da se borimo i da gradimo našu Srbiju - rekao je Vacić, i zahvalio se gradskim čelnicima dodajući da će Srpska desnica uvek biti tu da podrži i da doprinos njihovim idejama i inicijativama, ali da će ukoliko biti potrebno i kritikovati njihov rad – samo sa ciljem da budu još bolji i uspešniji.\nBranislav Puhalo, predsednik Saveta za bezbednost SD obratio se rečima da je svoje dragoceno životno iskustvo podelio sa srpskom mladošću, koja čini Srpsku desnicu, i da je u Miši Vaciću kao njenom predsedniku prepoznao iskreno zalagnje i ženju da deluje i radi za bolju Srbiju.\n- Miša Vacić, je najmlađi politički lider, koji je pokazao da može patriote da vodi u uspešnu budućnost. Srpska desnica je nova politička opcija, koju vode mladi i obrazovani ljudi, iza kojih, pre svega, stoji veliko iskustvo i dugogodišnja borba za srpske nacionalne interese. Odbor u Bačkoj Palanci će odmah krenuti sa svojim aktivnostima, pokazaćemo se na delu i pokazaćemo političku odlučnost i spremnost da podržimo, a onda i da budemo deo gradske vlasti, kako bi Bačku Palanku učinili još lepšim mestom za život svih njenih stanovnika - na samom kraju je rekao Nikola Bjeljac, predsednik OO SD Bačka Palanka.\nPOD HITNO ZABRANITI RAD AVENIJI MB\nSrbija Bačka Palanka Izborna skupština Nova Srbija Mesna zajednica Srpska desnica Miša Vacić Nikola Bjeljac


Kamate pojele više od tri hiljade penzija |\nKamate pojele više od tri hiljade penzija\nBANJALUKA – U informaciji o stanju u penzijsko-invalidskom osiguranju u RS Vlada priznaje da je postojeći sistem neodrživ. Da bi penzijski sistem funkcionisao optimalno, izračunali su, potrebno je da na jednog penzionera dolazi najmanje tri radnika. Međutim, u RS nekoliko godina taj odnos je jedan penzioner prema 1,15 osiguranika.\n“Ovakav sistem ne odgovara penzionerima koji su nezadovoljni visinom penzija, ni poslodavcima koji smatraju da je stopa doprinosa previsoka, ali ni Republici koja će, ako se postojeći trendovi nastave, a što je više nego izvesno, morati da iz budžeta sve više finansira deficit u sistemu penzijskog i invalidskog osiguranja”, navodi se u informaciji.\nTaj deficit u Fondu PIO se pokriva i sa kratkoročnim kreditima od banaka. Nije poznato koliko je kredita uzeto, ali je obelodanjeno da je za šest meseci ove godine Fond platio više od milion KM na ime kamata, što je skoro duplo više nego u celoj 2009. Dakle, Fond je bankama za kamate platio 3.125 prosečnih penzija.\nVlada navodi da je zbog sličnog stanja u poslednjih dvadesetak godina većina država reformisala tradicionalni sistem penzijskog osiguranja kako bi se prilagodili novim demografskim okolnostima i izbegli eventualne krupnije poremećaje. Tvrde da se uobičajeno prve promene odnose na pooštravanje uslova za sticanje prava iz penzijskog i invalidskog osiguranja.\nDrugim rečima, Vlada RS ne vidi drugi izlaz nego da pokuša da spase postojeći sistem tako što će uskoro da ukine ili da smanji iznose za neka privilegovana prava koja se finansiraju iz Fonda PIO i da predloži produženje starosne dobi ili radnog veka za odlazak u penziju. Aktuelni zakon je definisao opšti uslov za penzionisanje – 65 godina života i najmanje 20 godina staža ili 40 godina radnog staža bez obzira na godine života, a za žene 60 godina života i 20 staža ili 35 staža bez obzira na godine života.\nMeđutim, predsednica Saveza sindikata RS Ranka Mišić tvrdi da povećanje starosne granice ili radnog veka – ne dolazi u obzir.\n“Nikada nećemo prihvatiti produženje bilo kojeg roka odlaska u penziju i ovaj stav smo spremni da branimo svim oblicima sindikalne borbe”, poručuje Mišićeva.\nKakve će promene uslediti znaće se do kraja prvog tromesečja 2011. godine.\nOno što je poznato jeste da definitivno neće biti uveden drugi stub penzionog osiguranja, kako je ocenjeno u zaključcima NSRS.\nSve veća izdvajanja\nKoliko je postojeći penzioni sistem neodrživ dovoljno govori podatak da se iz godine u godinu povećava svota iz budžeta RS za Fond PIO. Alarmantno je da je iz budžeta RS za pola ove godine Fondu prebačeno 17,7 miliona KM, što je za 4,4 miliona KM više nego u celoj 2009.


Sindikat ‘Zenicatransa’ odustao od blokade Autobuske stanice – FENA-BIZ\nHome Vijesti Sindikat ‘Zenicatransa’ odustao od blokade Autobuske stanice\nSindikat ‘Zenicatransa’ odustao od blokade Autobuske stanice\nZENICA, 16. maja (FENA) – Sindikat zeničkog preduzeća “Zenicatrans-prevoz putnika” odustao je od druge blokade Autobuske stanice u tom gradu, koja je bila zakazana za danas u osam sati, najavivši da će sačekati sjednicu Gradskog vijeća zakazanu za ponedjeljak, na kojoj će tema biti i stanje u tom preduzeću.\nPredsjednik Sindikata Huso Sarvan rekao je da su bili prinuđeni na ovaj korak, jer se niko od nadležnih nije oglasio u vezi s njihovim zahtjevima.\n-Dobili smo informaciju da je gradonačelnik stupio u kontakt s našim direktorom i da su postigli dogovor, odnosno da će se izaći u susret radnicima i našim zahtjevima – kazao je Sarvan, koji je dodao da su od blokade odustali do sjednice Gradskog vijeća.\nIstiče da su, ako se njihov problem ne riješi, već pokrenuli procedure za organizaciju generalnog štrajka.\nRadnici Zenicatransa su prvu blokadu, prošle sedmice, bili organizirali zbog blokade preduzeća od Porezne uprave Federacije BiH – Kantonalna direkcija Zenica, a s kojom imaju potpisan ugovor na obročnu otplatu duga u iznosu od oko 120.000 KM.\nPreduzeće zbog novih presuda i blokada od bivših radnika, nije u mogućnosti redovno plaćati te obaveze pa jedinu mogućnost vide u tome da se umanji iznos mjesečnih rata ili da Grad, kao osnivač, uzme kredit te sanira glavnicu poreskog duga od oko 3,5 miliona KM.\n-Vidjet ćemo u ponedjeljak kakav je stav vijećnika, koliko su spremni da pomognu u u ozdravljenju preduzeća- kaže direktor Darmin Terzić, dodajući da više nisu u blokadi, nego imaju “ograničeno poslovanje”.\nKredit bi, napominje, preduzeće vraćalo Gradu, a u skladu s mogućnostima i iz prihoda od tekućeg poslovanja.


Porodica još ne može da sahrani Džordža Majkla\nNaslovna · Vesti · Porodica još ne može da sahrani Džordža Majkla\nSmrti Džordža Majkla još uvek je misterija, a njegovo telo i dalje je u mrtvačnici gde čekaju važne toksikološke nalaze kako bi se tačno utvrdilo od čega je pevač preminuo.\nStrani mediji pišu da legendarni muzičar još uvek ne može da bude sahranjen, kao i da je istraga o njegovoj smrti odložena, jer se čekaju rezultati toksikologije.\nPodsetimo, Džordž Majkl preminuo je 25. decembra prošle godine. Iz policije kažu da još čekaju toksikološke nalaze da bi ustanovili da li je u njegovom organizmu bilo droge koja je prouzrokovala smrt.\nSpekuliše se da je 53-godišnji pevač, koji je ranije koristio kokain i heroin, možda ponovo počeo da konzumira narkotike nekoliko dana pre nego što je izdahnuo.\nPolicija kaže da njegovu smrt i dalje ne tretiraju kao sumnjivu, a porodica još čeka da preuzme Majklovo telo kako bi ga sahranili.\nBy Alan Ford, dzordz majkl, sahrana,\nSahranjen Kris Kornel, ispratile ga mnoge svetski poznate ličnosti\nNa sahrani ispunjena poslednja želja Leonarda Cohena\nManda sahranjen uz omiljenu pesmu “Nesanica”\nSahranjen Muhamed Ali


Drugog dana elektronskog upisa na Univerzitetu 2.387 prijava :: Društvo\nDrugog dana elektronskog upisa na Univerzitetu 2.387 prijava\nIspravna dokumenta za elektronski upis u prvu godinu osnovnih studija za studijsku 2020/21. godinu na Univerzitetu Crne Gore, tokom drugog dana prijave, do 16 sati, predalo je 2.387 kandidata, kojima su potvrđene elektronske prijave.\nElektronski sistem prijave se zatvara sjutra, 2. jula, u 16 sati, saopšteno je iz Univerziteta Crne Gore.\n“Preporučuje se da prijava i unos (upload) dokumenata kandidati realizuju preko računara. Ne preporučuje se prijava preko telefona ili tableta, kao ni korišćenje Yahoo! mejla zbog mogućih problema prilikom slanja/prijema mejlova sa obavještenjima”, saopštili su iz UCG.\n“Podsjećamo, nakon završene elektronske prijave, potrebno je poslati preporučenom/kurirskom poštom originalna dokumenta, koja su priložena i elektronski, na adresu organizacione jedinice za čiji studijski program su se prijavili. Adresu organizacione jedinice dobijaju u mejlu obavještenja, po završetku elektronske prijave”, navode u saopštenju.


Konačna cena je 17 puta viša od prvobitne procene Sotbija od 32.000 dolara.\nOva flaša umrljane etikete jedna je od 600 primeraka proizvedenih 1945. godine, neposredno pre nego što je na imanju izvađena vinova loza, te ponovno posađena, prenosi eKapija.\n"Romanee-Conti" često se smatra najboljim vinom Burgundije, možda nauglednijim vinom na svetu. Vinogradi se nalaze na parceli manjoj od dva hektara, gde se danas proizvodi tek između pet i šest hiljada flaša godišnje. Deo su "Cote de Nuits", pojasa vinograda smeštena na severu departmana Cote d'Or, na istoku Francuske.\nRekord za standardnu buteljku vina dosad je iznosio 233.000 dolara za "Chateau Lafite Rothschild" iz 1869, prodata na aukciji u Hongkongu 2010. godine, prenosi eKapija.\nPola kile tradicije, trećina ukusa Srema, prstohvat ljubavi i truda - to je ukratko recept "But&Co", uspešne priče o proizvodnji suhomesnatih proizvoda.


Zvezda zove navijače u Andoru - BasketballSphere\nCrvena zvezda mts i “Champions Travel” organizuju trodnevni aranžman i čarter let za Andoru gde će crveno-beli 20. novembra igrati izuzeto važnu utakmicu 8.kola Evrokupa.\nCrveno-beli su trenutno prvi na tabeli, u prvom susretu sa Andorom slavili su rezultatom 85:79. Predstojeća utakmica za šampiona Srbije je izuzetno važna, a protivnik je ekipa koja je pokazala kvalitet i u Beogradu i na teškim gostovanjima poput Madrida, gde je pobedila aktuelnog prvaka Evrope – Real. Zato je crveno-belima podrška na ovom „vrućem” gostujućem parketu, izuzetno važna, kako bi uz svoje pristalice košarkaši pokušali da dođu do izuzetno vredne pobede.\nOva utakmica je posebno interesantna i zbog činjenice da se u gradu Andorra La Vella koji je nastao još 1278.godine, i ceo grad predstavlja jedinstven istorijski spomenik. Sve pobrojano daje jedinstvenu priliku pristalicama Crvene zvezde mts da posle dugo vremena budu uz svoje košarkaše, pomognu im da dođu do pobede, ali i posete grad koji je jedinstvena turistička destinacija.\n„Champions Travel” u saradnji sa KK Crvena zvezda mts organizuje aranžman u Andoru. Sve podatke u vezi sa trodnevnim aranžmanom koji uključuje noćenje u hotelu sa 4 zvezdice, čarter let do Đirone,\nsve transfere, možete pronaći u ponudi koju je organizovao i pripremio „Champions Travel”, a koju možete preuzeti ovde.


Sokolovi prodavani arapskim šeicima - Sloboda za zivotinje\nPredsednik i sekretar nacionalnog lovačkog saveza osumnjičeni za zločinačko udruživanje i zloupotrebu položaja. Zoran Živojinović, predsednik LSS, dao legitimitet organizovanoj kriminalnoj grupi, optuženoj za prodaju više stotina zakonom zaštićenih ptica grabljivica, kaže Aleksandra Tadić, predsednik DZDPJ\nBEOGRAD - Društvo za zaštitu divljih ptica Jugoslavije (DZDPJ) u utorak je podnelo krivične prijave protiv Zorana Živojinovića, predsednika Lovačkog saveza Srbije i Aleksandra Pantelića, sekretara ove organizacije. Dvojica čelnika nacionalnog lovačkog saveza osumnjičeni su za zločinačko udruživanje, zloupotrebe položaja i grubo kršenje Zakona o lovstvu. Prema rečima Aleksandre Tadić, predsednika DZDPJ, ove krivične prijave su nastavak konačnog raskrinkavanja organizovane kriminalne grupe umešane u hvatanje i prodaju više stotina zakonom zaštićenih ptica grabljivica.\nProdaja retkih ptica\n- Uprkos članu 6 Zakona o lovstvu i Uredbe o zaštiti prirodnih retkosti, prema kojima je trajno zabranjeno lovljenje, posedovanje, prodaja ili trampa zaštićenih vrsta divljih ptica, njih dvojica su zloupotrebom položaja omogućili registraciju Udruženja sokolara „Nobilis ars“, a zatim isto primili u članstvo Lovačkog saveza Srbije. Pantelić je prisustvovao osnivačkoj skupštini Udruženja sokolara i time dao legitimitet ovom udruženju, iako su se oni jasno deklarisali da im je osnovni cilj hvatanje, držanje u zarobljeništvu i promet zakonom zaštićenih ptica grabljivica, što je samo po sebi krivično delo. Kada su počeli krivični procesi protiv osnivača ove organizacije, više funkcionera i radnika Ministarstva za zaštitu životne sredine, Zavoda za zaštitu prirode, drugih državnih službi i nekoliko pojedinaca optuženih za nelegalnu prodaju nekoliko stotina ptica grabljivica, Zoran Živojinović je u decembru 2005. godine učlanio u LSS Udruženje sokolara „Nobilis ars“, pa je pa je taj dokument prilagan sudu kao dokaz o „legalnosti“ Udruženja sokolara. Živojinović je time direktno uticao na tok sudskih procesa.\nODUZET VREDAN PLANINSKI SOKO ODUZET U VINČI\nPo prijavi Društva za zaštitu divljih ptica Jugoslavije, 1. novembra ove godine, policija je od Vladimira Markovića iz Vinče oduzela primerak planinskog sokola, jedne od najređih ptica grabljivica u Evropi. Prsten na nozi ove ekstremno ugrožene vrste sadržao je oznake identične onim koje je koristio jedan od vođa organizovane kriminalne grupe, optužene za hvatanje, prikrivanje i prodaju zakonom zaštićenih ptica grabljivica. Prema rečima Aleksandre Tadić, iako je prilikom ove akcije policija posedovala nalog istražnog sudije za pretres prostorija osumnjičenog Markovića, on i njegova porodica su više od tri sata odolevali opsadi policije. Tek kada su u pomoć pristigli pripadnici Interventne jedinice MUP-a Srbije i vatrogasne brigade, policija je uspela da uđe u kuću. U međuvremenu, majka Vladimira Markovića je, pokušavajući da ukloni dokaze, iz kaveza u dvorištu i garaži pustila na slobodu 25 zakonom zaštićenih ptica pevačica.\nČlanstvom u LSS okrivljeni su obezbedili odugovlačenje krivičnih procesa, ali i neometan nastavak svojih kriminalnih aktivnosti. Prema do sada prikupljenim dokazima, ova grupa je samo od 2005. do 2007. uhvatila i prodala oko 300 sokolova. Najviše ptica prodato je bogatim šeicima u Arapskim Emiratima, gde cene dobro utreniranih sokolova po komadu premašuju sumu od 50.000 evra - izjavila je Aleksandra Tadić.\nJedan soko - 50.000 evra\nOna naglašava da je Društvo za zaštitu divljih ptica Jugoslavije još u avgustu podnelo više krivičnih prijava specijalnom tužiocu za organizovani kriminal, protiv Miroslava Nikčevića, višegodišnjeg direktora Uprave za zaštitu životne sredine, pri istoimenom resornom ministarstvu Republike Srbije i još nekoliko njegovih kolega, za koje se sumnja da su u poslednjih nekoliko godina neovlašćeno i u suprotnosti sa važećim zakonima izdavali dozvole za izvoz zakonom zaštićenih ptica grabljivica Tiboru Buzi iz Sente, Stjepanu Bašiću iz Novog Sada, Nebojši Mladenoviću iz Mladenovca i još nekolicini sokolara. Među prijavljenima se nalazi i Dejan Krnjajić, direktor Uprave za veterinu pri Ministarstvu poljoprivrede, šumarstva i vodoprivrede Republike Srbije, više radnika u Republičkoj inspekciji za zaštitu životne sredine, Pokrajinskog sekretarijata za zaštitu životne sredine, Zavoda za zaštitu prirode Republike Srbije i još nekoliko osoba. Tadićeva je naglasila da je u oktobru, po nalogu specijalnog tužioca, ovaj predmet prosleđen Okružnom tužilaštvu u Beogradu.


Đajiću uručena Povelja ambasadora osoba sa Daunovim sindromom | Banjaluka.net\nĐajiću uručena Povelja ambasadora osoba sa Daunovim sindromom\nPredstavnici Daun sindrom centra Banjaluka uručili su danas generalnom direktoru Univerzitetskog kliničkog centra /UKC/ Republike Srpske Vladi Đajiću Povelju ambasadora osoba sa Daunovim sindromom zbog njegove dugogodišnje nesebične podrške.\nPovelju ambasadora osoba sa Daunovim sindromom je kao znak zahvalnosti i uvažavanja Đajiću uručilo deset osoba sa Daunovim sindromom iz Banjaluke, Prijedora i Laktaša.\nĐajić je rekao da je za svoj humani rad dobio brojna priznanja, odlikovanja i medalje, ali da mu je današnje posebno i jedno od najdražih.\n“Povelja ambasadora osoba sa Daunovim sindromom mi mnogo znači i daje mi podstrek za dalji rad. Mnogi misle da ja pomažem njima, međutim, oni su pomogli i mnogo meni”, rekao je Đajić novinarima na svečanosti u UKC-u.\nRadeći sa njima i posmatraući ih, naveo je on, naučio sam da postoje mnogo vrednije stvari od onih za koje svakodnevno mislimo da jesu.\n“Shvatio sam da su nedostatak koji možda imaju u pokretivosti nadoknadili nečim što je većina ljudi u ovom savremenom svijetu izgubila, a to je ljubav, radost i sreća kada ostvare nešto što možda za običnog čovjeka ništa ne znači”, rekao je Đajić.\nJelić je naveo da su predstavnici Daun sindrom centra Banjaluka zahvaljujući Đajićevoj pomoći stigli do Moskve, gdje su ove godine i pobijedili na Međunarodnom gastronomskom festivalu.\n“Zahvalni smo ovom čovjeku koji je požrtvovano brinuo o ovim osobama tokom pandemije virusa korona”, naglasio je Jelić.\nOn kaže da su zahvalni Đajiću i što je organizovao prvu fudbalsku reprezentaciju sastavljenu od osoba sa Daunovim sindromom iz Srbije, Crne Gore i Republike Srpske, kao i prvu fudbalsku utakmicu sa predstavnicima Vlade Srpske, te pomogao da se formira prvi ženski fudbalski tim osoba sa Daunovim sindromom.\nJelić je naveo da je Đajić organizovao i onlajn susret sa najvećom ruskom organizacijom “Daunsajd ap”, sa kojom su uspostavili saradnju.


Apoteka „Krajina“ u Negotinu bez struje – RADIO TELEVIZIJA BOR\nApoteka „Krajina“ u Negotinu bez struje\nNEGOTIN- Pored toga što su već mesecima ne primaju plate, zbog neizmirenih obaveza za struju, zaposleni u Apoteci „Krajina“, koja se nalazi u kompleksu negotinskog Doma zdravlja, od 21. aprila su u mraku. Zbog neizmirenih računa za električnu energiju objekat je isključen sa elektro mreže, a radnici koji bez obzira na probleme redovno dolaze na posao, prilagodili su se novonastalim uslovima pa od trenutka isključenja, pre skoro mesec dana, rade samo u prvoj smeni u vremenu od 7 do 15 sati.\nApoteka ima nešto malo lekova na zalihama, ali nema struju i otežano radi s tim što su i građani tokom proteklog kriznog perioda izgubili naviku da navraćaju u nekada najveću i najopremljeniju gradsku apoteku. Zaposleni ne žele da daju izjave za medije jer veruju da će problem u koji su zapali biti prevaziđen i da će ga neko rešiti, mada ostaje nejasno ko će to uraditi i kada bi to moglo da se desi?\nOd oko stotinu radnika „Apoteka Bor“, u Boru, Kladovu, Majdanpeku i Negotinu, koliko ih je bilo na početku finansijskog kolapsa u ovoj državnoj ustanovi čiji je osnivač opština Bor, dvadesetak ih radi u apotekama u Negotinu, u već navedenoj „Krajina“, koja ima i najdužu tradiciju, „Stevan Mokranjac“, kao i u apotekama u mesnim zajednicama Štubik, Jabukovac i Urovica.\nTags: Apoteka, apotekarska ustanova, Apoteke, bez struje, Bor, iskljucena, krajina, negotin, problem, struja, ustanova\nPrevious Evropski dan borbe protiv melanoma\nNext Besplatni pregledi na „Bazaru zdravlja“


Prikazivanje izveštaja toka posla - SharePoint\nPrikazivanje izveštaja toka posla\nMicrosoft Office SharePoint Server 2007 pruža osnovne alatke za izveštavanje o toku posla da bi se organizacijama omogućilo da procene efikasnost tokova posla i srodnih poslovnih procesa.\nTok posla opcije za izveštavanje o\nPrikaz dostupnih izveštaja za tok posla\nOpcije za izveštavanje o toku posla\nOffice SharePoint Server 2007 uključuje alatke za izveštavanje koje obezbeđuju grupnu analizu istorije toka posla. Organizacije mogu da koriste ovu analizu da biste pronašli probleme u procesima ili da biste utvrdili da li grupa ispunjava performanse za određenih poslovnih procesa. Office SharePoint Server 2007 takođe sadrži nekoliko unapred definisana izveštaja Microsoft Office Excel koji pružaju grupnu analizu istorije toka posla za više instanci toka posla. Pored toga, informacije o istoriji toka posla je dostupan kao izvor podataka SharePoint liste koje možete koristiti i analizirati u drugim programima, kao što su Microsoft Office Visio 2007, Microsoft Office Access 2007ili prilagođena rešenja za praćenje poslovnih-proces.\nOtvorite listu ili biblioteku gde je tok posla za koji želite da prikažete izveštaj povezan.\nU koloni statusa za tok posla za koji želite da prikažete izveštaj, kliknite na vezu sa informacijama o statusu pored bilo koje stavke u listi ili biblioteci. Na primer, izaberite stavku U toku ili stavku Dovršeno.\nNa stranici „Status toka posla“, u odeljku Istorija toka posla izaberite stavku Prikaži izveštaje toka posla.\nPrikazivanje izveštaja toka posla stranica prikazuje izveštaje za svaki tok posla koji je dostupan za stavke u listi ili u biblioteci.\nPronađite tok posla za koji želite da prikažete izveštaje i uradite nešto od sledećeg:\nDa biste prikazali informacije o tome koliko je vremena potrebno svake aktivnosti u toku posla da se dovrše, kao i koliko je vremena potrebno svaku instancu toka posla da se završi, kliknite na dugme Izveštaj o trajanju aktivnosti.\nIzaberite stavku Izveštaj o otkazivanju i greškama da biste prikazali informacije o tokovima posla koji su otkazani ili o tokovima posla u kojima je došlo do grešaka pre njihovog dovršetka.


Siniša Mali potvrdio: Na računu Srbija ima dovoljno novca da isplati treći paket finansijske pomoći! - Alo.rs\n"Vodimo računa o svakom dinaru, nama javni dug u odnosu na BDP i sa ovim rebalansom i sa trećim paketom mera, kao i s rekordnim investicima u kapitalne projekte, ne prelazi 60 odsto BDP-a, što je nivo Mastrihta, a pogledajte ostale zemlje: Nemačka ima dug na 80 odsto, Crna Gora preko 100 odsto BDP-a, zadužene su i Francuska, Španija, Grčka, Italija...", naveo je Mali.\nMinistar Mali je dodao da nema puno zemalja u svetu koje su toliku pomoć izdvojile za tu namenu srazmeno svom BDP-u. Kazao je da je država izdvaja rekordne sume za kapitalne investicije, čak 7,2 odsto BDP-a, da se grade četiri autoputa i da je obezbeđen novac za izgradnju još četiri, nove bolnice, fabrku vakcina, metro i drugo.\nDodaje je i nemačka vlada imala u rebalans u aprilu.\nMali, takođe, kaže da se tako stimulisala potrošanja i o obezbedio nastavak proizvodnje. Svakom od ovih mera pokrivamo deo mozaika "privreda i građani", dodao je Mali.\nbudžet ministar finansija Siniša Mali paket finansijska pomoć politika


Savjetodavna radna grupa Memorijalnog centra: Podržana vizija rada novog direktora - Muftijstvo tuzlansko\nSjednica Savjetodavne radne grupe Memorijalnog centra Srebrenica-Potočari Spomen obilježje i mezarje za žrtve genocida iz 1995. godine, kojom je predsjedavao predsjednik muftija tuzlanski Vahid-ef. Fazlović, održana je u srijedu 13. novembra 2019. godine.\nNa sjednici je prezentiran Izvještaj o obilježavanju 24. godišnjice Genocida nad Bošnjacima “Sigurne zone UN-a Srebrenica” iz jula 1995. godine, kao i informacija o planu priprema za obilježavanje 25. godišnjice. Istaknuta je važnost što su pripreme za obilježavanje ove godišnjice već počele.\nUsvojena je i informacija o obavljanju džuma-namaza, teravih-namaza i učenju tevhida svakog jedanaestog u mjesecu, kao i drugim vjerskim aktivnostima u Memorijalnom centru.\nSvoju viziju rada Memorijalnog centra u narednom periodu predstavio je novi direktor Emir Suljagić. Ovom prilikom izražena je zahvalnost dosadašnjem direktoru Mersedu Smajloviću i očekivanje da će se Memorijalni centar uspješno razvijati u budućnosti. S tim u vezi, iskazana je podrška novom direktoru Suljagiću i spremnost svih članova Savjetodavne radne grupe da mu u njegovom radu pruže svoju pomoć.


U Sarajevu poslovna konferencija najuspješnijih menadžera iz evropskih zemalja - Klix.ba\nU Sarajevu poslovna konferencija najuspješnijih menadžera iz evropskih zemalja\n3.7.2015. u 12:45\nPoslovna konferencija "Investiciona ulaganja u regionu jugoistočne i srednje Evrope" održava se danas u Sarajevu, u organizaciji Evropskog udruženja menadžera i časopisa "Euromanager" iz Zenice.\nPredsjednik Organizacionog odbora Pane Škrbić istakao je da konferenciji prisustvuju najuspješniji menadžeri iz 15 evropskih zemalja, čije kompanije ukupno zapošljavaju oko 150.000 radnika.\nNaglasio je da su pretjerane tvrdnje o lošem poslovnom ambijentu u BiH, te da je ovdje itekako moguće poslovati i da su mnogi od prisutnih zainteresirani za investiranje.\nŠkrbić je rekao da Udruženje, osim menadžerima, dodjeljuje nagrade i načelnicima koji stvaraju bolje uvjete za poslovanje, a koji su u posljednjih 12 godina značajno poboljšani te je u određenim općinama moguće u jednom danu dobiti sve potrebne dozvole.\nAlen Bošnjaković, suvlasnik i direktor kompanije Pullcom iz Gradačca, naveo je da su u 2013. počeli sa četiri radnika, a danas ih imaju 55 i grade novu proizvodnu halu, što je dokaz da se uBiH može uspješno poslovati uprkos problemima s kojima se privrednici susreću svugdje u svijetu.\nDodao je da su veliki problemi prisutni u Grčkoj, Italiji i Francuskoj ali da bh. mediji stvaraju sliku da je kod nas najgore, te da je Pullcom u 2013. imao 1,4 miliona eura prometa, a u 2014. 2,8 miliona eura.\nWojciech Kramar, zamjenik generalnog direktora poljske kompanije POLMOT, rekao je da su zainteresirani za pronalazak partnera u regiji za transport, ali za otvaranje pogona za montažu traktora.\nIstakao je da su prepreke u poslovanju prisutne svugdje, posebno u Poljskoj, ali da je 25 godina tranzicije u toj zemlji dokaz da ih je moguće prevazići.\nOrganizatori konferencije večeras će u Sarajevu proglasiti najmenadžere i kompanije jugoistočne i srednje Evrope.\nNagrada za ličnost godine regiona jugoistočne i srednje Evrope po izboru nezavisnog regionalnog žirija bit će dodijeljena predsjedniku Bugarske Rosenu Plevnelievu, koji će se također obratiti na konferenciji.\nDodjeljena priznanja najuspješnijim menadžerima i kompanijama jugoistočne i srednje Evrope za 2015.\n03.07.2015. u 21:33\nBudva: Osnovana Mreža medijskih samoregulatornih tijela Jugoistočne Evrope\n03.07.2015. u 15:02\nMaloljetne osobe se mogu prijaviti za posao čistačice na aerodromu u Tuzli\n03.07.2015. u 09:56


SASTANAK SA DODIKOM: Srpska dobija novi zakon o kinematografiji i filmski centar | Banjaluka.net\nSASTANAK SA DODIKOM: Srpska dobija novi zakon o kinematografiji i filmski centar\nSrpski član i predsjedavajući Predsjedništva BiH Milorad Dodik rekao je da će institucije Republike Srpske u naredna dva do tri mjeseca inicirati donošenje novog zakona o kinematografiji, koji bi na jesen trebalo da bude usvojen u Narodnoj skupštini Srpske.\nDodik je rekao da se Srpska, osnivanjem Centra za razvoj i unapređenje kinematografije, sa pozicije institucionalnosti pojavljuje na nivou BiH, gdje će morati da se definiše odnos i u ovoj oblasti kako bi se interesi Republike Srpske i ovog centra mogli vidjeti, prepoznati i afirmisati na najbolji način.\nNakon sastanka u Banjaluci sa vršiocem dužnosti direktora Centra za razvoj i unapređenje kinematografije Republike Srpske Anje Ilić, Dodik je rekao novinarima da će Srpska obezbijediti neophodna sredstva za finansiranje ovog centra.\n“Ovo će nakon prvog rebalansa budžeta biti stalna budžetska stavka, tako da ćemo i na taj način razvijati sve moguće potencijale”, istakao je Dodik.\nOn je rekao da je Vlada Republike Srpske tu da pruži podršku ovom centru i da je važno da se svi ponovo ohrabre i učine pomak u ovoj oblasti koja do sada nije bila afirmisana u Srpskoj.\nMinistar prosvjete i kulture Republike Srpske Natalija Trivić rekla je da je u toku izrada akata koji su važni za osnivanje ovog centra, te novog zakona o kinematografiji.\n“Osnivanjem ovog centra, Republika Srpska ima jake kapacitete da jača svoj nacionalnin identitet kroz kinematografiju, jer je poznato koja je uloga filma i njegovog predstavljanja na međunarodnoj sceni”, istakla je Trivićeva.\nVršilac dužnosti direktora Centra Anja Ilić rekla je da osnivanje ovog centra ima višestruki značaj za filmske radnike i umjetnike i čitavu Republiku Srpsku.\n“Osnovna djelatnost filmskog Centra biće produciranje filmova u domaćoj proizvodnji”, istakla je Ilićeva.\nRežiser filma “Dara iz Jasenovca” Predrag Antonijević izrazio je zahvalnost Vladi Republike Srpske i Dodiku na podršci i finansijskoj pomoći za ovaj film.\nAntonijević je rekao da se kroz ovaj film vidjelo koliko je važno da se čuje i srpska strana priče i da to predstavlja jedan od najvažnijih zadataka za svaku nacionalnu kinematografiju.\nOn je čestitao na osnivanju filmskog Centra, jer je to, kako kaže, najvažniji preduslov da se kinematografija oformi kroz institucije da bi mogla da služi narodu i građanima Republike Srpske.


51. dan – Bijelo Polje – Maraton za Ginisa\nMaglom obasjano jutro ispratilo je ekipu maratona iz Pljevalja, prema startnoj poziciji za Bijelo Polje. Zbog guste magle I nepoznavanja terena domaćini, predsednik RK Radan Laušević I njegov predhodnik Haris Ćirlija su išli kolima ispred ekipe kako bi im olakšali izlazak na višu kotu gde magle nema. Posle srdačnog opraštanja usledio je odlazak na start.\nNa obodu jezera Otilović, 30-tak kilometara od grada poznatog po kopu crnog zlata, krenulo se u osvajanje 51-ve etape, i to po novoj satnici u 8,30. Trasa uglavnom ravna, sa blagim nizbrdicama, doprineli su da ce do cilja stigne u planiranom vremenu, od 4h i 40minuta. Patrola policije dovela je maratonca do Ulice Slobode, koja preseca gradski park na dva dela, gde su članovi Rotari Kluba Bijelo Polje postacili cilj.\nTu su pored njihovih članova, bili i predstavnici udruženja slepih i slabovidih za Bijelo Polje i Mojkovac, gradjani i podpredsednica opštine Nemša Omerhodžić, kao i lokalni mediji. Svi oni aplauzom dočekaše Nikolića, i čestitaše mu osvojenu 51-vu etapu uzastopnog maratona. Po završenom ceremonijalu, ekipu su odveli na odmor, jer ih sutra čeka put do Podgorice.\nIzveštaj pripremio: Miroslav Aksentijević – Aksa\nRuta 52. dana Maratona za Ginisa\nStart je 1,5 km pre manastira Morača.\nRutu pripremio: Nenad Nikolić, saradnik\nMiško Stojanović, menadžer maratona 55/55\nTABOOSPORT marketing tim


U SUBOTU OTVARANJE ISTOČNOG KRAKA KORIDORA 10 - Auto put od Niša do Bugarske granice - Dnevnik Juga\nPočetna / DRUŠTVO / U SUBOTU OTVARANJE ISTOČNOG KRAKA KORIDORA 10 – Auto put od Niša do Bugarske granice\nDnevnik Juga 05/11/2019\tDRUŠTVO, Leskovac, Niš Ostavi komentar\nPotpredsednica Vlade Srbije i ministarka građevinarstva, saobraćaja i infrastrukture, prof. dr Zorana Mihajlović, izjavila je gostujući u jutarnjem programu TV Prva, da će istočni krak Koridora 10 ka Bugarskoj biti pušten u saobraćaj 9. novembra.\n„Od 9. novembra imaćemo kompletan auto-put do Bugarske, to je veoma važno za tranzitni saobraćaj kroz našu zemlju, ali i za nas, jer više nema magistralnog puta, sve je auto-put.\n„Izanaliziraćemo sve, da vidimo šta se dešavalo u poslednjih 20 godina na izgradnji ovog koridora i šta ne sme da nam se ponovo desi. Jer danas više nema početka radova niti uzimanja kredita ukoliko svi pripremni radovi nisu završeni – od dobre projektno-tehničke dokumentacije, obavljene eksproprijacije, do izdatih građevinskih dozvola“, rekla je ona.\nPrethodni VRŠNJAČKO NASILJE: Zbog raskida slao sliku devojčice 6. razreda drugovima, a oni celom gradu\nSledeći Žene dvostruko opterećene – radom na poslu i neplaćenim radom kod kuće


Američke sankcije Venecueli uperene protiv Kine i Rusije - Sputnjik Srbija\n22:25 25.08.2017 Preuzmite kraći link\n„To bi trebalo da navede te dve zemlje da dobro promisle pre nego što se dodatno uključe u poslovanje u tom regionu. Smatramo da će to imati važan efekat i da će (Kina i Rusija) odustati od svoje računice“, rekao je on.\nAmerički predsednik Donald Tramp potpisao je izvršnu uredbu kojom zabranjuje trgovinu određenim obveznicama venecuealanskog javnog sektora kako bi izvršio pritisak na vladu predsednika Nikolasa Madura da obustavi svoju „tiraniju“, saopštila je Bela kuća.\n„Sankcije su uvedene tako da liše predsednika Venecuele Nikolasa Madura glavnog izvora finansiranja njegove nezakonite vladavine, da zaštite sistem finansiranja SAD od saučesništva u korupciji i osiromašenju naroda u toj zemlji i da se dozvoli humanitarna pomoć“, navodi se u saopštenju.\nTrampovom uredbom zabranjuje se trgovina novim obveznicama i akcijama koje su izdale venecuelanske vlasti i njihova državna naftna kompanija PDVSA.\nobveznice, ulaganje, sankcije, Donald Tramp, Nikolas Maduro, Venecuela, Kina


Dedović u Primorju - Ritam Grada - vesti Kragujevac\nPočetna Sport Dedović u Primorju\nDedović u Primorju\nSada već bivši vaterpolista Radničkog, Nikola Dedović, karijeru će nastaviti u redovima vicešampiona Evrope, hrvatskog Primorja iz Rijeke.\nDvadesettrogodišnji igrač dogovorio je detalje saradnje sa osvajačem Triglav lige i hrvatske duple krune, a u ponedeljak bi trebalo i da sve ozvaniči, ugovorom na godinu plus godinu.\nDedović je u Kragujevac stigao prošlog leta i odmah pomogao klubu da osvoji prvi domaći trofej – Kup Srbije, a proglašen je i za najboljeg igrača tog takmičenja. Napustio je Radnički pre početka finalne serije domaćeg šampionata, zbog dugovanja.\nNovu sredinu prethodno su pronašli: Marko Ćuk (Ferencvaroš), Dušan Marković (Oradea), Srđan Vuksanović (Dinamo Astrahan), Marko Petković i Marko Miličić (Miškolc), dok je legendarni Aleksandar Ćirić završio karijeru.\nPrethodni članakZaposlenima „fijat 500L“ vikendom na korišćenje\nSledeći članak„Tigrice“ protiv dvostrukih šampionki Evrope


Izvor: RTS, 14.Okt.2019, 15:47\nLider "Samopredeljenja" Aljbin Kurti rekao je da bi u novembru mogao da preuzme funkciju kosovskog premijera, a nakon toga početi da rešava pitanja koja se tiču taksi na robu iz BiH i Srbije.\nKurti je u intervjuu za televiziju BHT1 najavio direktne razgovore Prištine i Sarajeva.\n"Mi ćemo stupiti u direktne razgovore sa Sarajevom i na taj način ćemo naći najbolje rešenje za saradnju naše dve >> Pročitaj celu vest na sajtu RTS << države. Sa našim stručnjacima i ekspertima u ekonomiji i stručnjacima međunarodnog prava i međunarodnih odnosa pokušačemo nači kreativno rešenje. Nije dobro da sve ispričamo zbog toga što ne znamo detalje kakva bi mogla biti ta saradnja, ali saradnje između Prištine i Sarajeva mora biti", istakao je Kurti.\nNapomenuo je da nova kosovska vlada nikada neće staviti "Srbiju i Bosnu i Hercegovinu u istu rečenicu".\nZa pregovore između Beograda i Prištine rekao je da bi mogli da počnu i pre izbora u Srbiji naredne godine.\nBlic: Kurti: U novembru počinjemo da rešavamo pitanje taksi\nKurti: Nikada Srbiju i Bosnu i Hercegovinu u istu rečenicu\nIzvor: Radio Televizija Vojvodine, 14.Okt.2019\nAljbin Kurti lider Samopredeljenja potvrdio je za "Jedan" BHT1 da bi u novembru mogao preuzeti funkciju premijera Kosova, a nakon toga početi da rešava pitanja koja se tiču taksi na robu iz BiH i Srbije...U tom je smislu najavio direktne razgovore Prištine i Sarajeva, uz napomenu da nova kosovska...\n20:33: Pesme koje su obeležile serial “Monty Python”


Ostali sportovi - Karate: Boba Bitević, četvorostruki seniorski prvak Balkana\nSeniorska reprezentacija Srbije potvrdila je svoj visok rejting na upravo završenom Balkanskom prvenstvu, održanom u Istanbulu (Turska). Seniori i seniorke Srbije su sa osvojenih 14 medalja bili drugi po uspešnosti, iza domaćina Turske i potvrdili su dominaciju na Balkanu.\nMeđu najzaslužnijima za ovakav plasman nacionalnog tima su svakako takmičari »Dinama« koji su osvojili prvu od tri zlatne medalje. Na ovom šampionatu nastupilo ih je dvoje, Slobodan Bitević i Nikola Jovanović. Slobodan Bitević je osvajanjem titule šampiona u kategoriji preko 84kg na trijumfalan način odbranio titulu osvojenu prošle godine, i ovo je njegova četvrta uzastpona titula na Balkanskim šampionatima. Na putu do finala vrlo ubeljivo je savladao takmičare iz Hrvatske, BiH, Slovenije, dok je u finalu sa 6:0 deklasirao takmičara Kosova. Popularni Boba je ovim nastupom ponovo potvrdio da je i dalje najbolji karatista Srbije i da je dobro počeo prolećnu sezonu.\nNikola Jovanović je nastupio u kategoriji do 75kg, ali je nažalost u prvom kolu oštećen i poražen od domaćeg takmičara. Drugog dana šampionata, seniorska ekipa Srbije ostvarila je pobedu protiv selekcije Bugarke, ali je u drugom kolu poražena od Reprezentacije BiH. Ovaj rezlutat je odlična uvertira i priprema za nastup na Evropskom seniorskom prvenstvu koje će ove godine biti održano sredinom maja meseca u Monpelju (Francuska). Već narednog vikenda seniori »Dinama« nastupiće na prvenstvu Vojvodine.


F1Srbija | Rikardo zadovoljan podijumom\nRikardo zadovoljan podijumom\nDanijel Rikardo je nakon starta sa treće pozcije pao na četvrtu posle izvanrednog starta Valterija Botasa. Međutim, tokom drugog stinta, Australijanac je uspeo da povrati poziciju i sačuva je do kraja trke.\n"Nismo imali tempo da pratimo Mercedes. Osvojili smo prilično komforno treće mesto i veoma je dobar osećaj biti na podijum za koji se nadam da ću ga ovog puta zadržati".\n"Mislim da trebamo da se i dalje približavamo Mercedesu i pustimo da nas vuče napred. Još uvek je velika razlika između nas ali znam koliko i šta gosppodin Njui i 600 ljudi u Milton Kinsu mogu da urade", rekao je Rikardo.\nFetel nije vozi završnicu kvalifikacija, a uz kaznu od 5 mesta unazad zbog zamen menjača i starta sa pozicije 15, ipak je uspeo da se probije do pozicije 4 do kraja trke.\nRed Bul se definitivno i tempom i rezultatima profilisao kao druga ekipa u šampionatu.